text: 1Labi Yesus labe Aho ba neo Aba vi tau meedam dam dua totbaho voou gi dam tujuh puluh lamota gagome ab li dozeadaham. Labi dozeadume neàdi Aho ba vulalo modem bak ahebu ozome ame dam tujuh puluh lam faheme dam meida behàsu gagu num debu meida iuba nasi olu. Labi neo dam meida behàsu gagu neo num debu meida iuba neo olu. Labihada. 2Labi ame dam lam lalo modem di labe Aho im nehasu ab vi vameadamam. “Gandum dua bak amdi bozileho. Lahana ame gandum nim modeme vahedam dam koete. Labihàmu uho Utoho deda laba abo Em Ai Ala bake nasi nehi tom gagodale, ‘Ai oa, Oho fa dam na modeme vahem dam totbaho laha gagodume Om utoho laba oudume Om gandum fi kbodume vahedase. Abo dam Oba tuhuda amomoi laha gagome fa dam Oba tuhu vab dam labe iho bak amomoi azihi bak iuba gagu oluidume Om Adat meedaha Im Neàna lam vou vameatedume uloholele,’ lahame mahate dihasi tom gagoda. Labi neo dihasi tom gagoda. Labihadale. 3Um nasi lam neàde. Lahana uho mahate ozodale. Eho etei uba gagu olulo modem di nim um gi domba adatea nembedati ulohona fa dam abo serigala meo feà bakti ulohona laba olulo modem bak. 4Uho lalo modem di um doi dek lamti na dek lamti um sepatu naba dusumna meida behàsu lamti labihasu niba vou esmozi lale. Labi uho Em im vou lam dam labe doni bak laba labe dam alihi aameam làhà ame bak laba bisi a labe duzu im vameadume kehàmule. Gi taho Em im vou vameatedale. 5Labi uho damat esuhu bak fusi dam num bake olelo modem di labe im nehasu num deda laba gagodale. ‘Neàte. Im Boehàda Alat Ahamo uba neà bak modi esuse,’ lahame gagu olele. 6Labi gagu aameam ame num deda labe neha, ‘Lo, neàte,’ lahame ame lab gagoho bak lam uledi gagomeam làhà ame lab gagoho bak lam imbodi Alat ame dam laba gi neà bak modi esuiam bak. Lahana labiham vabameam ame num deda labe im num mali ame lab gagoho bak lam momeam làhà Alat ame dam laba neà bak modi esuiam vabak. Gi fa oba na gagohodate modi esum bak. 7Labi laha meit uba nehameam, ‘Num ebeda nim uho azim neàte,’ lahame labi gagomda lamota laba azibe neàdi fa neo num debu amomoi neo la. Lahadale. Bisi a num iudu iuba le azibe i. Num iudu iuba le azibe i. Lahadamule. Labi laha ame num deda labe uba na àmnati vaoti lodam di ame na lam uho gi vadale. Meit mei na meedamda laba ame na modem bak gohali na lodam neà bak. Ame na uba lodamna lam uho le meedam im labet gohali lomna am bak. 8Labihahemu uho num debu bak iuba le lafusi ame num debu laba azim dam labe uba nehameam, ‘Lo, ibi bak niba uho azim neàte,’ lahame uledi gagomeam làhà ame dam labe na iho àmna uba lodam di um ame na vam di a odohalehebeat vamule. Gi labihasu ule neàt vame àdale. 9Labi laha ame num debu laba esuhu dam gailemeam làhà uho ame dam laba modi fa neàdedale. Labi laha uho ame dam laba le nehame vameadume fi dedale. ‘Alat Aba Aho Gagu Fihasi Vimteme Oluhu Dat Boehàda lam etei bak niba lehemu Aho dam bake deeli vame Am damali Ahamo Boehàdateli dam bake vuusu im vahokedam bak lam etei ab faasi gàhàli meedamam bak. Uho nasi ame Da laba tu vuzehi Alam damalele,’ lahame vameadume fi dedale. Ame num debu laba vahi azim dam labe uba uledemeam làhà labihasu uho ame num debu laba meedale. 10Laham vabameam uho num debu bak iuba le lafusi aimeam ame num debu laba azim dam labe uba nehameam, ‘Bak ibida nim uho azim maleho,’ lahame labi mali uho vou laha im lamti aim moudume im bak malemeam làhà uho ame num debu lam vou esmozi lale. Vou esmozi lalo modem di labe ame num debu labe am bak tomba laba dam ahebu aam neà bak laba le ame dam laba nehame fet vouhodume gagodale. ‘Làhà um labi modehemu um bak itabe fau nim im naba zitbotoho bak nim iho abobo foamodaha bak. Uho nehame vi aame ozom bake labihaha bak. “Ee làhà! Iho dam labe ibi iho vahokedaha im lam iho ailahigeàmohemu, ‘Alat iba fà beose,’ laham bake im bak itabe fau foamohe?” lahame ozobohudem bake iho ahit um bak itabe fau foamodaha bak,’ lahame gagole. Labi laha uho ame dam laba neo nehame it vameame esmole. ‘Lahana uho im lada lamota a vi ozodamule. Im nidi nim laha vi ozobohudele. Alat Aba Aho Gagu Fihasi Vimteme Oluhu Dat Boehàda lam etei bak niba lehemu Aho dam bake deeli vame Am damali Ahamo Boehàdateboli dam bake vuusu im vahokedam bak lam etei ab faasi gàhàli meedamam bak,’ laham im lam uho laha ame num debu bak lam vou esmozi lalo modem di labe ame dam laba labihasu it vameadume esmozi lale. 12Im Ebeda nim uho laha mahate vi aimale. Alat ba diamut Aho Dam Bake Uloodume Vi Aime Ozobohudi Neàdi Fime Fahedam Digat fum di lam ubu uho vou lehe im lamti umti ule neàt vaha vab dam lam beodam di abo duana beoda tame. Lahana dam ahamda num debu Sodom laba azihi dam lada labe bisi faina meedaha bakta imbot. Lahana eho etei uba gagu olu ubu uho lab vou le meedaha bak lam aaha vab labe Alat ba beom di mahate duana beodam kaio. Gi fota beodalo modem bak,” lahame ab vameadaham. 13Labi im lada lam vameadume modeha Yesusat Am im moho dam debu laba Alat ba fai bak tadem bak laba vi ozome ahu faidi neo vi vameada. “Aiee! Num debu Korazim lamti num debu Betsaida lamti laham bak behàsu laba esuhu Yahudi dam oa, Alat uba ba diamut beodam bake nasi fet àvodi it ozodale. Nehaha bak. Eho etei ubu uho azihi num debu behàsu laba laha di lam na damat ihimo modem biem im feàna meedaha di lam uho aahanàme vedi Eba tuhu vaba aalahigeàmu mouda. Lahana uho nasi Em ehe vab di iube abo Yahudi damat modem vab dam Tirus num debu lamti num debu Sidon lamti azihi dam labe iho aham di iube nehi meedaha im laba vi ozodale. Ame dam debu behàsu labe iho bisi faina meedàmu Alat gi amu aham di iube dam laba faki beodume ab vàhàdeme seddaham bak. Lahana Eho etei uba lab le meedaha im feàna lam fa ame dam ahamda debu behàsu laba amu le meedameam làhà ame dam labe gi amu di iube Eba tu vuzehi iho faina meedam bak lam voedume fa ahu neà bak vàmadi meedam bak. Labi neo ame bak lam dam giida labe fet aame ozo, ‘Làhà dam lam ibi iho faina meedam bak lam voedume fa ahu neà bak vàmadi meedà?’ laham bak aame ozobohudem bake ame dam labe laha gi amu di iube sue taubuna dusu. Fa ohu fau visoi im ohu laba nom gulada. Labihadam labe Alat ba beoho vaba gi labihasu vekem bak. 14Lahana um num debu Korazim laba esuhu dam lamti num debu Betsaida laba esuhu dam lamti ubu uho faina meedam bak lam fa voou ahu vei neàdehe vab labe Alat ba diamut Dam Bake Uloodume Aime Ozobohudi Neàdi Fime Fahedam Digat fum di labe uba beodam di bisi geàdam dam um am bak. Lahana num debu Tirus laba esuhu dam lamti num debu Sidon laba esuhu dam lamti ba Alat beodam di ame dam lam mahate geàdam vaba gi fota geàdam bak. Neham labe labihadam bak. Eho na damat ihimo modem biem im feàna lam dam labe aaha vab labe gi fota beodam bak. 15Aiee! Um num debu Kapernaum azihi dam oa, uho vedi nehi vi ozodam damat modem bak. ‘Yesus bak ibida niba li na damat ihimo modem biem im feàna duana meedaha labe im abo bisi feàda im am bak. Damat iba aame im ee vousai vou baedam bak,’ lahame vi ozodam damat modem bak. Lahana um git ozoho bak. Ba labiham vabak. Eho amu bak ubuda laba le ame im feàna duana lab meedaha bak lam uho aahana ba Eba tu vuzehe vaba aalahigeàmu moudahemu ba diamut Alat um gi koei it oazehena le esdam bak laba vou nom ilu beodume sedda tame,” lahame Yesusat ab vameadaham. 16Labi ame im lam vi vameadume neàdi Aba vi tau meedam dam laba neo vi vameada, “Meit uho vou le vameadam im lam aime uledi meedamda lam Alat ozom di ame da lam gi Ebe Eho vameadam im lamti aime uledi meedam bak. Laham vaba meit uho vou le vameadam im lam aime uledi meedaha vaba momda lam Alat ozom di ame da lam gi Emti Ebe Eho vameadam im lamti aime uledi meedam vaba moudam bak. Labi ame da labe Emti Ebe Eho vameadam im lamti aime uledi meedaha vaba momda lam Alat ozom di ame da lam gi Eba gagu bak niba oluhuda abo Em Ai Ala labe Aho vameadam im lamti laha aime meedam vaba momda am bak,” lahame vi vameadume neàdi ame dam tujuh puluh lam ab oudaham. 17Labi ame dam tujuh puluh lam faheme Yesusat Aho vameadume oluhu im lam bak mei bake le meedume neàdi Yesus bake fa deelehat ab fet lei fet leidamam. Labi fet lei fet leidume Yesus bake lefusi àvodehat vameada. “Boehàda oa, Oho iba vameadume oluhu im lam iho le meedaha bak. Labi ame di labe iho laha gi Om ee gagodume mei ahu oli veimaha setan lam, ‘Taho futoi itale,’ lahame gagodam di ame setan labe aime udovai futodume ilidam meo bak.” 18Lahame labi gagoha Yesusat fa ab vi gagoham. “Lo, uho ame setan zi laba gagu futodume ilidaha di labe Em ahulat ahamo vi ozoha, ame setan zi labe im boehàda Iblis lam aho asum ahoba iube bake bitehe bak Eho aaho. Gi asum boz velem bakti ulohona taho bitehena Em aaha bak. 19Uho ame lab meedaha bak lam Eho naedat uba modi vizi teudehe labe uho ame bak lam ab meedaham bak. Labi laha uho ba ozbaso modeo, ut sokba bake azim moliba modeo, uho vabi naot duzum di ba uba veem vabak. Labi ame bak lam Eho uba modi vizi teudehe labe ba Iblisit aho, ‘Um bedese,’ lahame umti ot odosiam bohu modesdam lahasuhu bak lam um teudehe labe ba bedem vabak. Uho teudi Iblis fa bedem bak. Labiham bake ame na ahebu uba vabidam di gi nembena tadem bak. 20Ne lahana um bisi ame setan labe uho lab gagodam bak laba aime udovai futodume ilidam bak laba bisi a deelemule. Uho gi nehame deelele. Ala bake tu vuzehe labe amedamali fa Alat Am bak neàna asum ahoba iuba tau azim bak laba vi ozodume deelele,” lahame ab vameadaham. 21Labi Yesusat ame dam tujuh puluh laba im lab vameadaha di labe Alam Aha Nutabe Neànat Yesus bake modi vizi teudehe labe Yesusat ab deeli vàhàdeham. Deeli vàhàdi meedam di labe Aho Am Ai Ala bake ab tom vou baedamam. “Ai oa, Om abo neàte. Asum ahoba iumti fa bak nimti Om na debu modi vuusuhuda Boehàda Om am tame. Nehaha bak. Obo Oho dam bakdate deeli vame fa Om damali vuusu im vahokedam bak lam damat neha, ‘Im bisi sekolah vahokedam bak bohu vuusdam labe bisi ozobohu dam im am bak,’ lahame ihimo ozome it daetbadam dam laba Oho ahit modi vasteho. Lahana ame bak lam Oho fa dam sekolah vahokehe vaba im biehebu dam abo bisi feà vab dam laba Oho ahit ame dam laba modi im ozobohudi fi gatei meedam bak. Ai oa, Oho lab meedaha bak lam Oho amu fet ozo, ‘Eho labi modelo àhàkehe bak,’ lahame labi fet ozoho labe Obo Oho modelo modemna lam Oho ab modi imbodeham bak. Labiha labe Eho, ‘Om abo neàte,’ lahame vou baedaho,” lahame ab tom vou baedaham. 22Yesusat Aho labihasu Ala bake tom vou baedume neàdi fa ame dam giida zi laba neo vi vameada. “Em Ai aabot Aho modem im lam ahebu Aho Eba neha, ‘Oho fa im dedateli meedale,’ lahame Eba modi vizehe labe Eho fa im dedateli ab vuusdamam bak. Labiha labe Alam Adat nim, ‘Amat modela?’ laham bak lam dam giida ahebu biem bak. Gi Aiat Ahamo bisi ozobohudehe bak. Labi laha ame Adat labe am Ai lam, ‘Amat modela?’ laham bak lam dam giida ahebu biem bak. Gi Am Adat labe Ahamo bisi ozobohudehe bak. Labi laha ame Adat labe Aho fi me ve Am Aiat modem im modi fi gatehe dam lamota Am Ai laha ozobohu bak,” lahame ame dam zi laba ab vameadaham. 23Labi ame dam duada zi laba im lam vameadume neàdi Yesusat fa neo Aba vi tau meedam dam lamota avaesu aa vameada. “Eho meedam im nim um abo ahate aadahemu umota gi deelehe bohu vuusdam damat modem bak. 24Lahana im imbona nidi nim nasi ozomale. Eho bak niba li im meedaha vab diat dam ahamda Alat vameadaha im aime fa dam bake ahate vameaidaha dam zi lamti boehàda ahamda zi lamti labihasu ubu uho etei um fakot aadam bak nim ame dam zi labe iho aalo àhàki vou faodaha vabamu gi aham di iube elodume seddaha bak. Labi ubu uho etei dogoit aidam im nim ame dam zi labe laha ailo àhàki vou faodaha vabamu gi aham di iube elodume seddaha bak. Ame dam labe lab vou faodaha di lam Alat ame im lam taho modi fi gatehe vab labe gi aham di iube elodume seddaha bak,” lahame Yesusat ab vameadaham. 25Labi digat meida iube dat ahamda Musat toedume fi hasi esuhu Im Feàna zi lam ozobohudi fa dam bake vahokedam guru meida labe aho ozo, “Yesus bake modi ozose,” lahame aho ozobohuna ahit vabilehenali fi bovai Yesus bake vi ailo ab gagoham. “Guru oa, eho ana im meedam labet Alat eba modi Amti vahi gi ahe neàna bohu vuusdàla?” 26Lahahat Yesusat fa gago, “Alat aham di iube Yahudi dam bake, ‘Nehame meedale. Nehame a meedamule,’ laham Im Feàna zi lam im tai ahamda Musat akatihasu toedume fi hasi esuhela? Labi ame toedume fi hasi esuhu im zi lam oho aam di om akatihasu ozohela?” 27Lahame labi gagoha ame da labe fa ab vi gagoham. “Dat ahamda Musat aho nehi toedume fi hasi esuhu bak ‘Im dam ahebu meit am ahu vàmadi Ala bake deeli gi labaha bohu vuusda. Labi meit laha gi ame baket mode. Labihadale.’ Labi im meida neha, ‘Uho meit aba it deeli vou faovoi vabiedam bak lamti ulohona vi ozome fa meia laha deeli vou faovoi vabiedale.’ Lahame toedume fi hasi esuhu bak.” 28Lahame labi gagohemu Yesusat fa neo ab gagoham. “Lo, oho lab gagoho bak lam imbo bak. Oho ame baket modele. Oho ame baket modemeam làhà om ba gi Alati vahi ahe neàna bohu vuusdam bak.” 29Ne lahana ame da lam gi dam abada lamota deelem bak laba vi ozome aho vedi Yesusat aba taumda am tibame ahit biehenali fa Yesus bake neo gago, “Ne, dam amomoi eho deelemda ana dama eho vi ozome deelela?” 30Lahame labi gagohemu Yesusat, “Meit ana dama deelela?” laham bak ame da laba vahokelo im totobe nidi nim nehame ab faasi fi koadamam. “Yahudit modemda meida nibe kota Yerusalem labe Yeriko bake lazeda. Lazedameam dam aa li ausume laiam dam labe zila audume da niba ahile dou ab nohisi beoham. Ototo beluidume biti afoezobe am nazoh vi gelevai italo aahat dat gi tohasidamna it aame esmozi ab itaham. 31Labiham di labe damat Ala bake lomna ve vua vahudam toheda abo Yahudit modemda meida labe ba ame da labe lehe zie labe ba neo gi ostame vuledam dàt bak bohulat vi aaha dat gi laba bisda. Làhàmu gi aalahigeàmu fa zie biou zie totbaho iubet ab labohoti laham. 32Labi ba neo Fihasi Ala Bake Vou Baedam Num Vàmteabu laba vou aasumda labe Yahudi da abo Lewit vou faat leheda meida labe laha neo gi ostame vuledam dàt li netàdi aaha dàt bisdam bak aahemu gi labe aalahigeàmu fa zie biou zie totbaho iubet labohoti aba aho lalo ladam bak laba ab laham. 33Labi ba neo Samaria bak azimda Yahudi damti ot fakiamda meida labe bak mei bake lalo ladam dàt neo ledameam aaha dàt bisdam bak aahemu ab aame faobekeham. 34Faobekesi am anggur oo vaksa falailemna lam visoi damat beome foozehe bak laba veosi kikeda. Labi neo na ut oo nubehelemna nutabena lam neo visoi veosi noida. Labihada. Labihadume neàdi sue zohot ab giaham. Giame neàdi afoezobe si visoi vou le am keledai aho nusu vou godamna fi ho laba ousu ab vou laham. Vou laha labe le teohet tau im num laba oli ousu neo vabieda. 35Labi izi dihasi am doi oona perak behàsu vatoi da num dedate lu gago, ‘Da nim oho vou azi iademe vabiedale. Em da nim oba ousu esmom bake em doi etei oba lohona nim oho na vame lome àme folemeam làhà doi oboda laha tau na vam neàte. Labi em bak iuba le azibe fa lehezobe doi oho esuhuda lam eho fa ame baleà vouho tame.’ ” 36Lahame Yesusat ame im totobe lada lam fi koadume neàdi ame dat ahamda Musat toedume fi hasi esuhu Im Feàna zi lam ozobohudi fa dam bake vahokedam guru niba fa vi ailo ab gagoham. “Naat aa li ausume beome biti vou esmohoda lam oho ozom, Eho etei lab vouhome vameadaha dam làtela lam dat adidat am datelehela?” 37Lahame labi gagoha ame da labe fa ab vi gagoham. “Dat na aame faobekesi ve vabieheda lam am dateleheda am taia?” Lahahat Yesusat fa ab vi gagoham. “Lo, imbot. Làhà oho nasi fa le dat meia faobekesi vabieheda lamti uloholi ame baket meedale,” lahame Yesusat ab vi gagu oluham. 38Labi Yesus Aba vi tau meedam damti, “Iho kota Yerusalem lase,” lahame ladume num debu amomoi bake lafu. Laba le lafuha laba azim nam Martat abo num deda labe aho Yesus bake ab gut gagoham. “Em num niba oho im neàte,” lahame ab gut gagoham. 39Martam vahada ee gagom Maria am. Yesusat ame lahi behàsu labe im num laba oli aidam di labe Maria gi Yesusam obe netàdi nusu Aho vahokedam im dogoit vi aida. 40Lahana Marta gi Yesusti vahi àmna ohudalo modem namet abo na iudu ium mode. Na iudu ium mode. Labihadam namet moz. Labihadam namet Yesus bake li gago, “Boehàda oa, em na ehemo meedam vanamam bak akati em vahada Oho gagome eba tau na meedam vaba mode? Oho gagome eba tau na meedale.” 41Lahame gagoha Boehàda Yesusat fa Marta bake ab gagoham. “Marta om ade? Om abo na duana meedam bakta vi ozodam namet moz. 42Oho labi ozome meedam bak lam feidate. Lahana im bisi imboda neam bak. Mariata abo neà bak ozome meedam bak. Aho ozome meedam bak lam ba meit gagome faatom vabak,” lahame ab gagoham.


c: text/html

text: 1Óh ka lheueh meuninggai Ahab raja Israel, nanggroe Moab laju jipeubeudôh beurontak ateueh Israel. 2Bak siuroe Raja Ahazia di Israel rhot nibak seuramoe tingkat ateueh meuligoe jih di Samaria, lé sababnyan gobnyan luka parah that. Lé sababnyan gobnyan laju geukirém sidroe keu jijak tanyong ubak Baal-Zebub, dewa banda Ekron di Filistin, peu kheueh gobnyan hase puléh atawa hana. 3Teuma malaikat TUHAN geuyue ubak Elia, nibak Tisbe, mangat geujak meurumpok ngon utosan-utosan Raja Ahazia nyan mangat geupeugah lagée nyoe, "Peu kheueh di Israel hana Po teu Allah sampoe gata keuneuk tajak ubak Baal-Zebub, dewa banda Ekron nyan? 4Jak peugah kheueh ubak raja bahwa TUHAN meufeureuman lagée nyoe, 'Gata hana puléh, gata teuma maté!' " Óh ka lheueh Elia seuleusoe geupeubuet peurintah TUHAN nyan, 5jiwoe kheueh utosan-utosan nyan ubak raja, lé raja laju geutanyong, "Pakon gata woe?" 6Awaknyan jijaweueb, "na sidroe ureuëng geujak meurumpok ngon kamoe, dan geuyuewoe kamoe mangat kamoe peutrok ubak Amphon bahwa TUHAN meufeureuman lagée nyoe ubak Amphon, 'Peu kheueh di Israel hana Po teu Allah, sampoe gata tajak lakée peutunyok ubak Baal-Zebub, dewa banda Ekron? Gata hana puléh, gata teuma maté!' " 7"Pakriban hi ureuëng nyan?" geutanyong lé raja. 8"Bajée jubah dan talo keuieng geuh kulét," jaweueb awaknyan. "O, nyan Elia!" jaweueb raja nyan. 9Lheueh nyan lé raja laju geuyue sidroe peuwira meusajan deungon na limong ploh droe aneuëk buah geuhnyan geujak droeb si Elia. Peuwiranyan geujak dan laju meurumpok deungon Elia teungoh geuduek ateueh saboh bukét. "Hei hamba Allah," kheun peuwira nyan, "raja geupeurintah gata treun!" 10"Meunyoe bit ulôn nyoe hamba Allah," jaweueb Elia, "bah kheueh apui jitreun nibak langét dan jitot sampoe habéh gata meusajan deungon aneuëk buah gata!" Watéenyan cit teuma jitreun apui dan laju jitot peuwira nyan meusajan deungon ban limong ploh droe aneuëk buah jih. 11Dan raja geuyue teuma sidroe peuwira nyang laén meusajan deungon limong ploh droe aneuëk buah jih. Awaknyan jijak meurumpok dan jipeugah ubak Elia, "Hei, hamba Allah, raja geuyue treun gata jinoenyoe cit teuma!" 12"Meunyoe ulôn nyoe keubit hamba Allah," jaweueb Elia, "bah kheueh apui jitreun dilangét dan jitot habéh gata meusajan deungon aneuëk buah gata!" Watéenyan cit teuma apui jitreun nyang teuka nibak Po teu Allah dan jitot habéh peuwira nyan meusajan deungon banlimong ploh droe aneuëk buah jih nyan. 13Lheueh nyan raja geukirém lom sidroe peuwira meusajan deungon limong ploh droe aneuëk buah jih. Peuwira nyan ji-ék ateueh bukét dan meunan ka trok dikeue Elia laju jimeuteuot sira jikheun lagée nyoe, "Peuamphon kheueh kamoe, ya hamba Allah! Neuweuh kheueh keu ulôn dan aneuëk buah ulônnyoe. Bék kheueh kamoe nyoe neupoh maté! 14Dua droe peuwira laén meusajan deungon aneuëk buah jih ka maté jipajoh lé apui nyang teuka di langét, teuma ulôn meulakée, neugaséh kheueh ulôn!" 15Watéenyan cit teuma geupeugah kheueh lé malaikat TUHAN ubak Elia, "Bék teumakot! Seutôt kheueh jihnyan tatreun di ateueh bukét nyoe." Lé sababnyan geutreun kheueh Elia meusajan deungon peuwiranyan ubak raja. 16Dan geupeugah lé Elia ubak raja, "TUHAN meufeureuman, 'Gata tayue ureuëng laén tajak lakée peutunyok ubak Baal-Zebub dewa banda Ekron sang-sang di Israel hana Po teu Allah nyang jeuet teumpat teumanyong. Lé sababnyan gata hana puléh, gata teuma maté!' " 17Dan maté kheueh Ahazia lagée nyang geufeureuman lé TUHAN meulalu Nabi Elia. Sabab Ahazia hana aneuëk agam, lé sababnyan Yoram syedara jih jeuet keu raja keugeunantoe geuh. Nyan na kheueh nibak thon nyang keudua watée keurajeuen Yehoram bin Yosafat, raja Yehuda. 18Kisah laén keuhai peue nyang jipeubuet lé Raja Ahazia na teucetet lam kitab Seujarah Raja-raja Israel.

robotstxt: allowed

filter: keep


text:
oпa raHraM cTaйл cлyшaTb (10) TpekoB, cTpaHицa #1
-
03:01д oпa raHraM cTaйл cлyшaTb BHeMaTeлbHo — д Бapak OбaMa
-
02:00Ha pyckoM жeлaю cлyшaTb oT 5 дo 36 — oпa raHraM cTaйл
kypTka Ha pыHke
-
03:39Oпa ГaHraM CTaйл — cлyшaTb BceM
Oppan gangnam seutail gangnam seutail naje neun ttasaroun ingan jeogin yeoja keopi hanjanui yeo yureul aneun pumgyeog itneun yeoja bami omyeon simjangi tteugeowo jineun yeoja geureon banjeon itneun yeoja naneun sanai najeneun neoman keum ttasaroun geureon sanai keopi siggido jeone wonsyat ttaerineun sanai bami omyeon simjangi teojyeo beorineun sanai geureon sanai areumdawo sarang seureowo geurae neo hey geurae baro neo hey aleumdawo sarang seureowo geurae neo hey geurae baro neo hey jigeum buteo gal dekkaji gabolkka oppan gangnam seutail gangnam seutail oppan gangnam seutail gangnamseutail oppan gangnam seutail Eh- Sexy Lady oppan gangnam seutail Eh- Sexy Lady oooo jeong sughae boijiman nol ttaen noneun yeoja ittaeda sipeumyeon mukkeotdeon meori puneun yeoja garyeotjiman wenmanhan nochul boda yahan yeoja geureon gamgag jeogin yeoja naneun sanai jeom janha boijiman nol ttaen noneun sanai ttaega doemyeon wanjeon michyeo beorineun sanai geunyug boda sasangi ultungbul tunghan sanai geureon sanai areumdawo sarang seureowo geurae neo hey geurae baro neo hey aleumdawo sarang seureowo geurae neo hey geurae baro neo hey jigeum buteo gal dekkaji gabolkka oppan gangnam seutail gangnam seutail oppan gangnam seutail gangnamseutail oppan gangnam seutail Eh- Sexy Lady oppan gangnam seutail Eh- Sexy Lady oooo ttwineun nom geu wie naneun nom baby baby naneun mwol jom aneun nom ttwineun nom geu wie naneun nom baby baby naneun mwol jom aneun nom You know what I’m saying oppan gangnam seutail Eh- Sexy Lady oppan gangnam seutail Eh- Sexy Lady ooo
-
03:38Ha pycckoM cлyшaTb BceM oпa rapHacTaй — oпa raHraM cTaйл
RusPanik http://vk.com/rus_panik
-
03:39oпa raHraM cTaйл Bce cлyшaTb !!!!!!! — OПA ГAHГAM CTAЙЛ
oppan gangnam seutail gangnam seutail naje neun ttasaroun ingan jeogin yeoja keopi hanjanui yeo yureul aneun pumgyeog itneun yeoja bami omyeon simjangi tteugeowo jineun yeoja geureon banjeon itneun yeoja naneun sanai najeneun neoman keum ttasaroun geureon sanai keopi siggido jeone wonsyat ttaerineun sanai bami omyeon simjangi teojyeo beorineun sanai geureon sanai areumdawo sarang seureowo geurae neo hey geurae baro neo hey aleumdawo sarang seureowo geurae neo hey geurae baro neo hey jigeum buteo gal dekkaji gabolkka oppan gangnam seutail gangnam seutail oppan gangnam seutail gangnamseutail oppan gangnam seutail Eh- Sexy Lady oppan gangnam seutail Eh- Sexy Lady oooo jeong sughae boijiman nol ttaen noneun yeoja ittaeda sipeumyeon mukkeotdeon meori puneun yeoja garyeotjiman wenmanhan nochul boda yahan yeoja geureon gamgag jeogin yeoja naneun sanai jeom janha boijiman nol ttaen noneun sanai ttaega doemyeon wanjeon michyeo beorineun sanai geunyug boda sasangi ultungbul tunghan sanai geureon sanai areumdawo sarang seureowo geurae neo hey geurae baro neo hey aleumdawo sarang seureowo geurae neo hey geurae baro neo hey jigeum buteo gal dekkaji gabolkka oppan gangnam seutail gangnam seutail oppan gangnam seutail gangnamseutail oppan gangnam seutail Eh- Sexy Lady oppan gangnam seutail Eh- Sexy Lady oooo ttwineun nom geu wie naneun nom baby baby naneun mwol jom aneun nom ttwineun nom geu wie naneun nom baby baby naneun mwol jom aneun nom You know what I’m saying oppan gangnam seutail Eh- Sexy Lady oppan gangnam seutail Eh- Sexy Lady ooo
-
13:11oпa raHraM cTaйл бeз cлoB — CлyшaTb BceM
-
03:39Oпa ГaHraM CTaйл — oпoпoп oп raHaMcTa пacлyшaйTe kpyTa aaaa yMeHя roлoBa бoлиT eë cлyшaTb 1000 paз eë cлyшyю!!!!!!!
Oppan gangnam seutail gangnam seutail naje neun ttasaroun ingan jeogin yeoja keopi hanjanui yeo yureul aneun pumgyeog itneun yeoja bami omyeon simjangi tteugeowo jineun yeoja geureon banjeon itneun yeoja naneun sanai najeneun neoman keum ttasaroun geureon sanai keopi siggido jeone wonsyat ttaerineun sanai bami omyeon simjangi teojyeo beorineun sanai geureon sanai areumdawo sarang seureowo geurae neo hey geurae baro neo hey aleumdawo sarang seureowo geurae neo hey geurae baro neo hey jigeum buteo gal dekkaji gabolkka oppan gangnam seutail gangnam seutail oppan gangnam seutail gangnamseutail oppan gangnam seutail Eh- Sexy Lady oppan gangnam seutail Eh- Sexy Lady oooo jeong sughae boijiman nol ttaen noneun yeoja ittaeda sipeumyeon mukkeotdeon meori puneun yeoja garyeotjiman wenmanhan nochul boda yahan yeoja geureon gamgag jeogin yeoja naneun sanai jeom janha boijiman nol ttaen noneun sanai ttaega doemyeon wanjeon michyeo beorineun sanai geunyug boda sasangi ultungbul tunghan sanai geureon sanai areumdawo sarang seureowo geurae neo hey geurae baro neo hey aleumdawo sarang seureowo geurae neo hey geurae baro neo hey jigeum buteo gal dekkaji gabolkka oppan gangnam seutail gangnam seutail oppan gangnam seutail gangnamseutail oppan gangnam seutail Eh- Sexy Lady oppan gangnam seutail Eh- Sexy Lady oooo ttwineun nom geu wie naneun nom baby baby naneun mwol jom aneun nom ttwineun nom geu wie naneun nom baby baby naneun mwol jom aneun nom You know what I’m saying oppan gangnam seutail Eh- Sexy Lady oppan gangnam seutail Eh- Sexy Lady ooo
-
03:39BceM cлyшaTb oпa raHraM cTaйл!!! — PSY - Oпa raHraM cTaйл...
Oppa Gangnam Style Gangnam Style Naje-neun ttasaroun inkanjeo-gin yeoja Keopi hanjanye yeoyureuraneun pumkyeok i-nneun yeoja Bami omyeon shimjangi tteugeowojineun yeoja Keureon banjeon i-nneun yeoja Naneun sana-i Naje-neun neomankeum ttasaroun geureon sana-i Keopi shikgido jeone wonsyas ttaerineun sana-i Bami omyeon shimjangi teojyeobeorineun sana-i Keureon sana-i Areumdawo sarangseureowo Keurae neo hey keurae baro neo hey Areumdawo sarangseureowo Keurae neo hey keurae baro neo hey Chigeumbu-teo kal dekkaji kabol-kka Oppa Gangnam Style Gangnam Style Oppa Gangnam Style Gangnam Style Oppa Gangnam Style Eh- sexy lady Oppa Gangnam Style Eh- sexy lady O o o o Jeongsu-khae boijiman nol ttaen noneun yeoja Ittaeda shipeumyeon mukkeot-deon meori puneun yeoja Karyeot-jiman wen-manhan nochulboda yahan yeoja Keureon gamkakjeo-gin yeoja Naneun sana-i Jeomjanha boijiman nol ttaen noneun sana-i Ttae-ga dwehmyeon wahnjeon michyeobeorineun sana-i Keunyukboda sasangi ul-tungbul-tung-han sana-i Keureon sana-i Areumdawo sarangseureowo Keurae neo hey keurae baro neo hey Areumdawo sarangseureowo Keurae neo hey keurae baro neo hey Chigeumbu-teo kal dekkaji kabol-kka Oppa Gangnam Style Gangnam Style Oppa Gangnam Style Gangnam Style Oppa Gangnam Style Eh- sexy lady Oppa Gangnam Style Eh- sexy lady O o o o Ttwiineun nom keu wiie naneun nom Baby baby Naneun mwol jom aneun nom Ttwiineun nom keu wiie naneun nom Baby baby Naneun mwol jom aneun nom You know what i’m saying Oppa Gangnam Style Eh sexy lady Oppa Gangnam Style Eh sexy lady Oppa Gangnam Style
-
03:01д oпa raHraM cTaйл cлyшaTb BHeMaTeлbHo — д Бapak OбaMa
-
03:01д oпa raHraM cTaйл cлyшaTb BHeMaTeлbHo — д Бapak OбaMa


text: 1TUHAN geubri ubak Nabi Musa peuratoran-peuratoran nyoe. 2- 3Sidroe-droe ureuëng harôh jipeuseumah keureubeuen meunyoe ureuëng nyan meudesya ubak TUHAN sabab hana jitem jok pulang barang nyang jikeubah lé ureuëng laén nibak jihnyan, atawa jitipée gob, jicue atra gob, atawa ka meuteumé barang nyang gadôh, lé ureuëng nyan ji-iengkeue ngon jimeubudok cula-calo. 4- 5Ureuëng nyang meusalah nyan harôh jibayeue lom mandum nyang jiteumé nyan ngon cara hana jujoe. Watée jihnyan ka meuteumé bahwa jihnyan salah, ureuëng nyan harôh jibayeue peunoh keu ureuëng po atra nyan, teutamah dua ploh peureusen. 6Keu keureubeuen geunantoe rugoe ureuëng nyan harôh jipeuseumah saboh bubiri atawa kaméng agam nyang hana meucupa dan teutakse meunurot yuem nyang meuyuem bak Khimah TUHAN. 7Imeum geukeureubeuen keu desya ureuëng nyan, teuma ureuëng nyan laju geupeu amphon desya jih lé TUHAN. 8- 9TUHAN meufeureuman ubak Nabi Musa, mangat geujak peusampoe ubak Nabi Harun dan aneuëk-aneuëk gobnyan peuratoran-peuratoran lagée nyoe keuhai keureubeuen nyang teutot banmandum. Imeum harôh geupeuduek keureubeuen nyang teutot u ateueh miseubah dan geupeubiyeu disinan simalam beungoh, dan apui jih teutab hu sabe. 10Óh ka lheueh keureubeuen nyan jeuet keu abée, imeum geusôk sileuweue paneuek bajée jubah nibak ija lineun, harôh geubeu ôt abée nyang meugapah nyan nibak ateueh miseubah laju geukeubah bak binéh miseubah. 11Óh ka lheueh nyan gobnyan harôh geugantoe peukayan dan geuba laju abée u luwa khimah-khimah, ubak teumpat nyang ka teupeu khusos keu nyan. 12- 13Tieb-tieb beungoh imeum harôh geukeubah kayée apui u ateueh miseubah, geuatoe keureubeuen nyang teutot di ateueh nyan, dan geutot gapah nibak keureubeuen peudamé. Apui nyang na ateueh miseubah harôh hu sabe hana jeuet lon. 14Nyoe kheueh peuratoran-peuratoran keuhai keureubeuen teuhidang keu TUHAN. Keureubeuen nyan harôh teuba ukeue miseubah lé sidroe nibak keuturonan Nabi Harun. 15Gobnyan harôh geucok saboh reugam teupông halôh deungon minyéuk dan banmandum keumeunyan, laju geutot u ateueh miseubah sibagoe tanda bahwa banmandum keureubeuen nyan geupeuseumah ubak TUHAN. Bée keureubeuen nyang mangat nyan lumpah that galak até TUHAN. 16- 17Teupông nyang leubeh nyan harôh teupeugét keu ruti hana meurago dan geupajoh lé imeum-imeum nibak teumpat nyang khusos, na kheueh nibak leuen Khimah TUHAN. Nyan kheueh jeumba imeum nyang geubri lé TUHAN keu awaknyan ateueh keureubeuen peunajoh. Peunajoh nyan that suci, lagée keureubeuen peuamphon desya dan keureubeuen geunantoe rugoe. 18Keu siumu masa soe mantong ureuëng agam nibak keuturonan Nabi Harun jeuet geumakheun ruti nyan; nyan kheueh jeumba awaknyan nyang teutab nibak peunajoh nyang geupeuseumah ubak TUHAN. Ureuëng laén nyang cukéh peunajoh nyang ka geukeureubeuen nyan, teuma meuteumé bala ngon sabab teunaga suci nibak nyan. 19TUHAN geubri ubak Nabi Musa peuratoran-peuratoran lagée nyoe, 20keuhai keureubeuen bak teubaiát sidroe imeum keuturonan Nabi Harun. Bak uroe gobnyan teubaiát, ureuëng nyan harôh geupeuseumah sikilogram teupông gandom ubak TUHAN. Siteungoh treuk harôh geupeuseumah watée beungoh uroe dan nyang leubeh nyan óh watée uroe ka seupôt. 21Teupông nyan harôh teujampu ngon minyéuk, laju teutot ateueh panggang apui, óh lheueh nyan geupriek-priek dan geupeuseumah sibagoe keureubeuen teuhidang. Bée keureubeuen nyang mangat nyan lumpah galak até TUHAN. 22Keu siumu masa tieb-tieb keuturonan Nabi Harun nyang teubaiát jeuet keu Imeum Agong harôh geupeuseumah keureubeuen nyan. Banmandum nyan harôh teutot sibagoe peuseumahan keu TUHAN. 23Tieb-tieb keureubeuen teuhidang nyang geupeuseumah lé imeum harôh teutot banmandum, mubacutpi hana jeuet teupajoh. 24- 25TUHAN meufeureuman ubak Nabi Musa, geuyue jak peusampoe ubak Nabi Harun ngon aneuëk-aneuëk gobnyan keuhai peuratoran-peuratoran lagée nyoe keuhai keureubeuen peu amphon desya. Beulatang keu keureubeuen peu amphon desya teusie nibak teumpat nyang lazem teusie beulatang keu keureubeuen nyang teutot. Keureubeuen nyan lumpah that suci. 26Imeum nyang peuseumah keureubeuen nyan harôh geumakheun atra nyan nibak teumpat nyang khusos, na kheueh nibak seuramo Khimah TUHAN. 27Soe mantong atawa peue mantong nyang keunong nibak sie beulatang peulara nyan teuma keunong bala sabab sakeuti nyang ka keunong nibak sie nyan. Meunyoe siôn bajée nyang keunong meusipreuk darah beulatang nyan, bajée nyan harôh teu rhah bak teumpat nyang khusos. 28Beulangöng tanoh nyang teupeuguna keu teumpat reuböh sie keureubeuen nyan harôh teupeubeukah. Meunyoe nyang teupeuguna beulangöng beuso, beulangöng nyan harôh teu-uet dan teupeu gleh laju ngon ié. 29Tieb-tieb ureuëng agam lam keuluwarga imeum-imeum nyan jeuet jipajoh keureubeuen nyang lumpah suci nyan. 30Beulatang keu keureubeuen peu amphon desya nyang teucok bacut darah jih keu teuba ubak Ruweueng Suci, atranyan harôh teutot sampoe habéh dan hanjeuet teupajoh.


text: 1Isa geu meu haba lom ngon ureuëng ramé sira geuboh miseue lagée nyoe, 2kheun Gobnyan, "Meunyoe Po teu Allah ka geumat peurintah, keuadaan jih na kheueh lagée miseue nyoe: na sidroe raja geupeuna khanuri keu geupeukawen aneuëk gobnyan nyang agam. 3Raja nyan geuyue jak tueng ubak peulayan-peulayan gobnyan ureuëng-ureuëng nyang teu-undang ubak teumpat khanuri geuh nyan. Teuma di ureuëng-ureuëng nyang teu-undang nyan hana jitem jak bak teumpat ureuëng meukawen nyan. 4Óh lheueh nyan lé raja nyan geuyue jak teuma peulayan gobnyan nyang laén. Geupeugah ubak peulayan nyang geuyue jak nyan: 'Neubri tée kheueh ubak undangan nyan: Hidangan khanuri ka siab. Leumô-leumô aneuëk-aneuëk leumô ulôn nyang paleng gét ka lheueh ulôn sie. Bandum nyan ka siab. Neujak kheueh laju u teumpat meukawen!' 5Teuma bandum jamé nyang teu-undang nyan hana jipako. Awaknyan jijak bak buet jih keudroe maséng-maséng -- nyang sidroe jijak u ladang jih, nyang laén teuma ubak peurusahaan jih keudroe; 6dan nyang laén laju jidrob bubena peulayan-peulayan raja nyan, laju jiseupôt dan jipoh maté awaknyan. 7Watée raja geudeungoe peue nyang ka teujadi nyan, gobnyan beungéh that-that. Dan raja pih laju geukirém sipa-i gobnyan keu jijak poh maté bandum ureuëng-ureuëng tukang peumaté peulayan geuh nyan, dan laju geutot banda awaknyan. 8Óh lheueh nyan lé raja laju geutawök bandum peulayan gobnyan, dan laju geupeugah, 'Khanuri keu meukawen ka siab, teuma bandum undangan hana nyang jeuet ngui. 9Jinoenyoe tajak laju ubak rot ueh raya, dan taundang laju ureuëng beuramé that jijak bak teumpat meukawen nyoe.' 10Teuma bubena peulayan nyan pih laju jijak. Awaknyan laju jijak bak rot ueh raya dan jipeusapat laju bubena ureuëng nyang na meurumpok disinan, bah kheueh nyang gét meunan cit ngon nyang jeuhet. Deungon lagée nyan teumpat khanuri nyan pih ka peunoh ban siseun lingka ngon jamé nyang teuka. 11Óh lheueh nibak nyan di raja nyan laju geutamong keu geujak ngieng banmandum jamé nyang ka trok keunan. Dan deuh laju geukalon na sidroe ureuëng nibak teumpat nyan nyang hana jingui peukayan khanuri. 12Laju lé raja nyan geutanyong bak ureuëng nyan, 'He rakan, pakriban cara jih sampoe meuhase tatamong lam ruweueng nyoe sabab gata hana tangui peukayan khanuri?' Di ureuëng nyan hana hase jipeugah sapeue. 13Laju lé raja nyan geupeugah ubak peulayan-peulayan gobnyan, 'Ikat laju gaki ngon jaroe ureuëng nyoe, dan jak tiek laju ureuëng nyoe u teumpat nyang seupôt buta. Nibak teumpat nyan na teumpat mo meuba-e dan deurita.' " 14Laju lé Isa geupeu habéh calitra miseue nyan lagée nyoe, "Jai that nyang teutawök, teuma na bacut khong nyang teupiléh." 15Óh lheueh nyan lé ureuëng Farisi laju jijak duek meurok pakat sabe keudroe-droe nyang tujuan jih pakriban cara beuhase Isa teujeubak ngon cara jiteumanyong meubagoe rupa. 16Teuma awaknyan laju ji utus murit-murit jih ubak Isa meusajan deungon na padub droe anggota golongan Herodes. Awaknyan jipeugah ubak Isa, "Pak Gurée, kamoe meuteupeue Bapak jujoe. Bapak neupurunoe deungon troh trang keuhai meulakée Po teu Allah keu manusia, hana neupakoe peundapat soe mantong. Sabab Bapak hana neungieng ureuëng. 17Sabab nyan, ci Bapak peugah bak kamoe: Meunurot peuratoran agama tanyoe, peu kheueh jeuet teubayeue cukée keu kaisar atawa hana?" 18Isa geuteupeue meukeusut awaknyan nyang jeuhet nyan, jadi laju geupeugah, "He, ureuëng-ureuëng munafék! Pakon gata keuneuk ujoe Ulôn? 19Ci gata tunyok bak Ulôn mata péng nyang gata peuguna keu neubayeue cukée!" Laju awaknyan jijok bak Gobnyan saboh keupeng péng pirak. 20Isa geutanyong bak awaknyan, "Gamba dan nan soe nyang na lam péng nyoe?" 21"Gamba Kaisar," jaweueb awaknyan. Teuma Isa geupeugah ubak awaknyan, "Meunyoe meunan, tabri kheueh ubak Kaisar peue nyang atra Kaisar, dan ubak Allah peue nyang atra Allah." 22Watée jideungoe lé awaknyan peue nyang ka geupeugah lé Isa nyan, awaknyan hireuen lumpahna. Teuma awaknyan laju jijak jitinggai Isa. 23Bak uroe nyan cit teuma, na meupadub droe ureuëng Saduki jijak ubak Isa. Awaknyan na kheueh golongan ureuëng nyang meupeundapat bahwa ureuëng nyang ka maté hana udeb lé. 24"Bapak Gurée," kheun awaknyan, "Nabi Musa na geupurunoe lagée nyoe: Meunyoe sidroe ureuëng agam meuninggai donya, dan ureuëng nyan hana meu-aneuëk, syedara gobnyan harôh meukawen ngon ureuëng inong balée nyan mangat jibri keuturonan keu ureuëng nyang ka meuninggai nyan. 25Ka lheueh na tujoh droe ureuëng meusyedara tinggai di sinoe. Nyang tuha meukawen óh lheueh nyan meuninggai donya ngon hana geutinggai aneuëk. Teuma balée ureuëng nyan geutinggai keu syedara gobnyan. 26Syedara gobnyan nyan meuninggai teuma hana cit jitinggai aneuëk. Hai nyang lagée nyan teujadi teuma ubak syedara gobnyan nyang keu lhée dan sampoe trok bak nyang keu tujoh. 27Dan akhé jih inong nyan keudroe meuninggai donya. 28Nyan, bak watée ureuëng maté geupeubeudôh lom teuma, peurumoh soe kheueh ureuëng inong nyan? Sabab ban tujoh droe awaknyan ka jimeukawen ngon ureuëng inong nyan." 29Geujaweueb lé Isa, "Gata keuliru, sabab gata hana muphom Alkitab, meunan cit kuasa Po teu Allah. 30Sabab meunyoe ureuëng maté óh trok bak watée jibeudôh lom teuma, awaknyan hana teuma jimeukawen lé, teuma awaknyan teutab udeb lagée malaikat lam syeuruga. 31Peu kheueh gohlom na gata baca peue nyang geupeugah lé Po teu Allah keuhai ureuëng maté geupeubeudôh lom teuma? Allah meufeureuman, 32'Ulôn kheueh Allah Nabi Ibrahim, Allah Nabi Ishaq dan Allah Nabi Yakub.' Allah nyan kon Allah ureuëng maté. Gobnyan na kheueh Allah ureuëng udeb!" 33Watée ureuëng ramé nyan jideungoe peue nyang geupeugah lé Isa, awaknyan hireuen lagoena keuhai nyang geupurunoe lé Gobnyan. 34Bak watée ureuëng-ureuëng Farisi jideungoe bahwa Isa ka geupeujeuet ureuëng-ureuëng Saduki hana jeuet jipeugah haba lé, teuma awaknyan laju jimeurok pakat. 35Sidroe lamkawan awaknyan, na kheueh sidroe gurée agama, ji-ujoe keuneuk jeubak Isa ngon cara jiteumanyong. 36"Bapak Gurée," kheun gobnyan, "peurintah toh kheueh nyang paleng awai didalam huköm agama?" 37Geujaweueb lé Isa, "Cinta kheueh Tuhan Allah gata deungon sipeunoh até gata, deungon sipeunoh jiwa gata, dan deungon silurôh ákai gata. 38Nyan peurintah nyang paleng phon nyang paleng peunteng! 39Peurintah nyang keudua saban deungon peurintah nyang phon nyan: Cinta kheueh seusabe gata keudroe lagée gata tacinta keu droe gata keudroe. 40Bandum huköm agama nyang ka geubri lé Nabi Musa dan ajaran bandum nabi nyan dasai jih nibak bandua huköm nyan." 41Teungoh ureuëng-ureuëng Farisi nyan mantong meugumpôi disinan, Isa geutanyong ubak awaknyan, 42"Peue kheun gata keuhai Raja Peuseulamat? Keuturonan soe kheueh gobnyan?" "Keuturonan Nabi Daud," jaweueb awaknyan. 43"Meunyoe meunan," geutanyong lom lé Isa, "peue sabab Roh Allah geu ilham bak Nabi Daud keu teupeugah Raja Peuseulamat 'Tuhan'? Sabab Nabi Daud geupeugah. 44'Tuhan geupeugah ubak Tuhan lôn: neuduek kheueh blaih uneuen Lôn, sampoe án Ulôn peujeuet musoh-musoh Gata jitaklok ubak Gata.' 45Ngon nyan meunyoe Nabi Daud Raja Peuseulamat nyan 'Tuhan', pakriban tapeugah Gobnyan keuturonan Nabi Daud?" 46Hana meusidroe pih nyang hase jijaweueb peue nyang geutanyong lé Isa nyan. Dan phon uroe nyan, hana lé nyang teumanyong peue-peue mantong ubak Gobnyan.


text: 1Bak siuroe, uroe Sabat, watée Isa geujak rot lampôh gandom gob, murit-murit Gobnyan laju geupot boh gandom, laju geupajoh boh gandom nyan sabab ka deuk that. 2Watée jingieng hai nyan lé ureuëng-ureuëng Farisi, awaknyan laju jipeugah ubak Isa, "Kalon kheueh! Murit-murit Droeneueh ji-iengkeue huköm agama geutanyoe deungon cara jipeubuet nyang geutham bak uroe Sabat." 3Geujaweueb lé Isa, "Peu kheueh gohlom na gata beuet peue nyang ka geupeubuet lé Nabi Daud watée gobnyan ngon murit-murit gobnyan deuek? 4Gobnyan geutamong lam Baét Allah; teuma laju geupajoh ruti nyang ka teupeuseumah keu Po teu Allah. Padahai meunurot huköm agama geutanyoe, gobnyan meunan cit deungon murit-murit gobnyan hana jeuet geupajoh ruti nyan -- nyang jeuet pajoh na kheueh imeum-imeum mantong. 5Atawa peu kheueh gohlom na gata beuet didalam huköm Nabi Musa bahwa tieb-tieb uroe Sabat imeum-imeum nyang peubuet tugaih bak Baét Allah, geu-iengkeue peuratoran uroe Sabat, teuma hainyan hana geupeusalah? 6Neusimak kheueh peue nyang Ulôn peugah nyoe: disinoe na nyang leubeh rayeuk nibak Baét Allah. 7Lam Alkitab na meutuléh: Gaséh sayang kheueh nyang Ulôn lakée, bukon keureubeuen beulatang. Meunyoe seukira jih gata beutôi-beutôi muphom peue nyang Ulôn peugah nyan, pasti gata hana tapeusalah ureuëng-ureuëng nyang hana meusalah. 8Sabab Aneuëk Manusia meukuasa ateueh uroe Sabat." 9Isa teuma laju geutinggai teumpat nyan teuma geujak u dalam saboh rumoh iébadat. 10Nibak teumpat nyan na ureuëng nyang jaroe jihnyan lapée siblaih. Na meupadub droe nyang teungoh jimita salah nyang geupeubuet lé Isa, awaknyan laju jitanyong ubak Isa, "Peu kheueh jeuet teupeupuléh ureuëng bak uroe Sabat?" 11Geujaweueb lé Isa, "Meunyoe sangkira jih na sidroe lamkawan gata na tapeulara saboh bubiri, dan bak uroe Sabat bubiri nyan rhot lam mon nyang lumpah that lhok; peu kheueh ureuëng po bubiri nyan hana jiuseuha jipeuteungoh bubiri lam mon nyan? 12Nyan, manusia leubeh muyuem nibak bubiri! Teuma, meunyoe meunan, jeuet teutulông gob bak uroe Sabat." 13Óh lheueh nyan Isa geupeugah ubak ureuëng nyang jaroe jih lapée siblaih nyan, "Sunyueng kheueh keunoe jaroe gata." Ureuëng nyan laju jisunyueng jaroe jihnyan, dan jaroe nyan laju puléh lagée jaroe siblaih treuk. 14Teuma lé ureuëng-ureuëng Farisi laju jitinggai rumoh iébadat nyan, teuma laju jijakmupakat keuneuk poh maté Isa. 15Isa geuteupeue bahwa ureuëng-ureuëng Farisi nyan na niet brok keu Gobnyan. Teuma, Gobnyan laju geujak nibak teumpat nyan dan jai that ureuëng laén nyang seutôt Gobnyan. Laju Gobnyan geupeu puléh bandum ureuëng nyang sakét. 16Teuma Gobnyan geutham ureuëng-ureuëng nyang geupeu puléh nyan bék jipeugah bak ureuëng laén keuhai Gobnyan. 17Deungon lagée nyan jeuet teuk peue nyang ka geupeugah lé Allah rot Nabi Yesaya, 18"Nyoe kheueh utosan lôn nyang ulôn piléh, Ureuëng nyang Lôn gaséh dan biet that galak até Lôn. Roh Ulôn teuma Lôn bri keu Gobnyan, keuadelan Lôn teuma jipeusampoe keu bansa-bansa. 19Gobnyan hana geumeudakwa atawa geu-geumeuciek, atawa meupidato bak rot ueh raya. 20Trieng nyang leunuet hana teuma geuleugôt panyöt nyang mala hana teuma geupeulon. Gobnyan teuma meujuang sampoe keuadelan meuteumé; 21banmandum bansa geupeutroh harapan keu Gobnyan." 22Óh lheueh nyan laju jiba ukeue Isa sidroe ureuëng buta dan kalu sabab ka jikuasa lé roh jeuhet. Isa laju geupeu puléh ureuëng nyan sampoe ka jeuet jipeugah haba ngon jikeumalon. 23Bandum ureuëng hireuen sira jipeugah, "Mungken nyoe kheueh Gobnyan Aneuëk Nabi Daud nyang ka geupeu janji lé Po teu Allah nyan?" 24Watée ureuëng-ureuëng Farisi jideungoe hai nyan, awaknyan jijaweueb, "Ureuëng nyoe nyang jeuet geu-use roh jeuhet, sabab Beelzebul, ulée roh-roh jeuhet, ka geubri kuasa nyan keu Gobnyan." 25Isa geuteupeue pikeran ureuëng Farisi nyan. Teuma Gobnyan laju geupeugah ubak awaknyan, "Meunyoe na saboh nanggroe ka peucah beulah sampoe ka jeuet meukawöm-kawöm nyang musoh meumusoh, nyan tanda jih nanggroe nyan hana ék meuteuen. Teuma saboh banda atawa keuluwarga nyang teujadi peucah beulah dan jeuet keumusoh saboh deungon nyang laén teuma nyang lagée nyan rhot keu ancoe. 26Meunan cit teuma lam keurajeuen Iblih; meunyoe na saboh kawan teu-use kawan nyang laén, teuma keurajeuen Iblih nyan ka teujadi peucah beulah dan laju ancoe. 27Gata tapeugah bahwa Ulôn use roh jeuhet sabab kuasa Beelzebul. Meunyoe meunan deungon kuasa soe kheueh murit-murit gata jiuse roh jeuhet. Murit-murit gata keudroe nyang jeuet keutanda bahwa gatanyoe salah! 28Teuma Ulôn use roh jeuhet deungon kuasa Roh Allah. Dan nyan na kheueh sibagoe tanda bahwa Allah ka geupeu phon mat peurintah lamkawan geutanyoe. 29Pakriban ureuëng hase jitamong lam rumoh ureuëng kha keu jijak reupah hareuta ureuëng nyan, meunyoe ureuëng kha nyan hana teu-ikat leubeh ilée? Óh lheueh nyan, barô kheueh gobnyan hase jicok bandum atra ureuëng nyan. 30Ureuëng nyang hana jidong blaih Lôn nyang sikeubiet jih ureuëng nyan ka jilawan Ulôn. Dan ureuëng nyang hana jitem tulông Ulôn nyang sikeubiet jih ka jipeureulôh nyang Ulôn peubuet! 31Ngon sabab nyan, beutateupeu kheueh, meunyoe na ureuëng jipeubuet desya ngon jimeututoe nariet nyang hina, ureuëng nyan jeuet teupeu amphon! Teuma meunyoe ureuëng nyang jihina Roh Po teu Allah, ureuëng nyan hana jeuet teupeu amphon! 32Meunyoe na ureuëng jipeugah sipeue-peue nyang sifeuet jih jilawan Aneuëk Manusia, ureuëng nyan jeuet teupeue amphon, teuma meunyoe ureuëng nyan jihina Roh Po teu Allah, ureuëng nyang lagée nyan hana jeuet geupeu amphon, bah kheueh nyan bak watée nyoe meunan cit óh uroe akhirat!" 33"Mangat boh kayée nyan gét, bak jih harôh subo ngon gét. Meunyoe bak jih hana subo ngon gét, bôh jih pih hana gét. Subö jih bak kayée nyan leumah teukalon nibak bôh jih. 34Gata ureuëng jeuhet, pakriban mungken gata jeuet tapeugah hai-hai nyang gét meunyoe gata jeuhet? Peue nyang jipeugah lé babah nyan kheueh teuma nyang teusuréh dalam até! 35Ureuëng nyang gét geumeututoe nyang jroh sabab ureuëng nyan peunoh ngon nyang gét. Seubalek jih, ureuëng nyang jeuhet jimeututoe hai-hai nyang jeuhet sabab gobnyan peunoh ngon nyang jeuhet. 36Teuma, ingat kheueh: bak Uroe Kiamat, tieb-tieb ureuëng harôh meutanggong jaweueb ateueh tieb-tieb nariet nyang ka jipeugah nyang hana meuguna. 37Sabab tutoe gata keudroe kheueh nyang teungui keu teupeuputôh peu kheueh gata meusalah atawa beuna." 38Óh lheueh nyan na meupadub droe gurée agama dan ureuëng-ureuëng Farisi geupeugah, "Bapak gurée, kamoe keuneuk kalon Droeneueh neupeuleumah buet nyang ajaéb." 39"Keubiet that jeuhet jih dan doraka jih ureuëng-ureuëng bak jamén nyoe!" Geujaweueb lé Isa, "Gata nyoe talakée mangat Lôn peuleumah buet ajaéb? Keu gata hana teubri bah pih meusaboh buet ajaéb, malengkan keuajaéban Nabi Yunus. 40Nabi Yunus tinggai lhée uroe lhée malam dalam pruet uengkot raya. Meunan cit deungon Aneuëk Manusia teuma tinggai lhée uroe lhée malam dalam pruet bumoe. 41Bak Uroe Kiamat, peunduduek Niniwe teuma jibeudôh meusigoe ngon ureuëng-ureuëng jamén nyoe dan jitudôh awaknyan. Sabab ureuëng-ureuëng Niniwe nyan ka meutobat nibak desya-desya jih nyan, watée Nabi Yunus geu-khutubah ubak awaknyan. Teuma disinoe bak watée nyoe na nyang leubeh rayeuk nibak Nabi Yunus! 42Bak Uroe Kiamat, ratu nibak nanggroe Seulatan teuma geubeudôh meusigoe-sigoe ngon ureuëng-ureuëng jamén nyoe dan geutudôh awaknyan. Sabab keu teudeungoe peurunoe Nabi Sulaiman nyan bijak, ratu nyan kuasa geujak nibak nanggroe geuh nyang jiôh that di ujong bumoe. Teuma disinoe bak watée nyoe na nyang leubeh rayeuk nibak Nabi Sulaiman!" 43"Meunyoe roh jeuhet jitinggai sidroe-droe ureuëng, roh nyan jikeulileng bak teumpat-teumpat nyang tho keu jimita teumpat peuniyôh, teuma nyang jimita nyan hana meuteumé. 44Ngon sabab nyan laju jipeugah, 'ulôn teuma lôn gisa u rumoh nyang ka lôn tinggai.' Watée awaknyan ka trok keudeh, rumoh nyan ka shoh, gleh dan teu-atoe. 45Laju jijak dan jiba tujoh droe roh nyang laén nyang leubeh jeuhet nibak jih nyan. Óh lheueh nyan awaknyan laju jitamong lam tuboh ureuëng nyan, laju jitinggai lam badan ureuëng nyan. Teuma akhé jih keuadaan ureuëng nyan leubeh brok nibak bak nyang ka-ka. Nyan kheueh teuma nyang jeuet deungon ureuëng-ureuëng jeuhet bak jamén nyoe." 46Teungoh Isa mantong geupeugah haba deungon ureuëng ramé nyan, teuka teuk ubak Gobnyan mak Geuh ngon syedara-syedara Gobnyan. Awaknyan geudong diluwa sira geu-useuha mangat hase geumariet deungon Gobnyan. 47Na kheueh sidroe lamkawan ureuëng ramé nyan, nyang na nibak teumpat nyan jipeugah ubak Isa, "Hai pak, mak neueh ngon syedara droeneueh na di luwa. Awaknyan keuneuk peugah haba deungon Bapak." 48Laju geujaweueb lé Isa, "Soe kheueh mak Ulôn? Soe kheueh teuma syedara-syedara Lôn?" 49Laju Gobnyan geutunyok ubak murit-murit Geuh sira geupeugah lagée nyoe, "Nyoe kheueh mak ngon syedara-syedara Lôn. 50Ureuëng nyang peubuet keuheundak Bapak Ulôn di syeuruga, nyan kheueh syedara Ulôn nyang agam, syedara inong, dan mak Ulôn."


text: 1Ulôn meuteumé lom keumalon nyang laén. Goenyoe deuh ulôn ngieng peuet boh geuritan prang jiteubiet nibak dua boh gunong peurunggu. 2Geuritan-geuritan nyan jitarek lé guda nyang dua-dua boh saboh geuritan, nyang phon that guda mirah, nyang keudua guda itam, 3nyang keu lhée guda putéh dan nyang keu peuet guda meubalang. 4Laju ulôn tanyong ubak malaikat-malaikat nyan, "Teungku Amphon, peue makna jih bandum geuritan prang nyoe?" 5Gobnyan geujaweueb, "Awaknyan jijak ubak peuet jurosan óh ka lheueh meuhadab TUHAN seumeusta álam. 6Geuritan prang nyang jitarek lé guda itam jijak u Babel siblaih utara. Guda putéh jituju ubarat dan guda balang u nanggroe seulatan." 7Watée guda nyang meubalang nyan jiteubiet, awaknyan leumah hana saba keu jijak peureksa bumoe. Malaikat nyan geupeugah, "Tajak kheueh laju tapeureksa bumoe!" Laju jijak kheueh awaknyan. 8Óh lheueh nyan malaikat nyan geumeuhôi ulôn, "Guda nyang jijak u Babel nyan ka teupeureuda beungéh TUHAN." 9TUHAN geubri peusan nyoe ubak ulôn. 10Kheun Gobnyan, "Cok kheueh laju peuseumahan nyang jipeuseumah lé Heldai, Tobia dan Yedaya, na kheueh ureuëng-ureuëng nyang ban jiwoe nibak teumpat nyang teuböih di Babel. Taba kheueh laju beubagaih peuseumahan awaknyan u rumoh Yosia bin Zefanya. 11Nibak méuh dan pirak nyang jibri lé awaknyan, peugét kheueh saboh mahkota dan keubah kheueh laju ateueh ulée Teungku Imeum Agong Yosua bin Yozadak. 12Jak peutrok ubak awaknyan bahwa Ulôn, TUHAN Nyang Mahakuasa meufeureuman, 'Ureuëng nyang teupeugah Sang Tunas, meuhase diteumpat jih tinggai dan jihnyan jipeudong lom Baét TUHAN. 13Jihnyan kheueh nyang teuma peudong Baét Ulôn dan jiteurimong keuhoreumatan lagée sidroe raja, dan jihnyan jimat peurintah ateueh rakyat jih. Sidroe teungku imeum jidampeng jihnyan dan awaknyan meubuet meusajan deungon rukon.' 14Mahkota nyan jikeubah di Baét Ulôn keu teupeuingat Heldai, Tobia, Yedaya, dan Yosia. 15Ureuëng-ureuëng ramé teuka nibak teumpat nyang jiôh dan jitulông peudong lom Baét Ulôn. Meunyoe teupeudong Baét Ulôn nyan ka seuleusoe, awaknyan jiteupeue bahwa Ulôn kheueh TUHAN Nyang Mahakuasa ka Ulôn kirém gata ubak awaknyan. Bandum nyan teujadi meunyoe awaknyan bit-bit jiseutôt ubak peue-peue nyang Ulôn peurintah, TUHAN Po teu Allah awaknyan keudroe."


text: 1Bak thon Raja Uzia meuninggai donya, ulôn deuh lôn ngieng TUHAN. Gobnyan geuduek di ateueh takhta Geuh nyang manyang dan mulia. Jubah Gobnyan teutôb banmandum Baét TUHAN. 2Ban sikeulileng Gobnyan na teudong makhluk-makhluk nyang hu lagée apui, maséng-maséng na nam boh sayeub. Dua böh sayeub teutôb nibak muka, dan dua teutôb teuma nibak badan jih, dan dua boh sayeub teuk geupeuguna keungon po. 3Awaknyan jiteumawök sabe keudroe-droe: "Kudus, kudus, kudus. Kudus kheueh TUHAN Nyang Mahakuasa. Bumoe peunoh keuhaderan Gobnyan nyang mulia." 4Deungon su awaknyan nyang meugeunta sampoe sandi Baét TUHAN meusu meu kruk-kruk, dan Baét TUHAN nyan keudroe ka peunoh deungon asab. 5Laju ulôn peugah, "Mupalo, hana harapan keu ulôn, sabab babah ulôn ka kuto ngon desya, dan ulôn tinggai di lamkawan bansa nyang lagée nyan cit teuma. Bahpi meunan, deungon mata ulée lôn keudroe ulôn ka lôn ngieng Raja, TUHAN Nyang Mahakuasa!" 6Óh lheuehnyan saboh lamkawan makhluk nyan laju jipo ubak ulôn sira jiba ngéue apui nyang geucok deungon sineupet nibak miseubah. 7Laju geupeutupéh bibi ulôn deungon ngéue apui nyan sira geupeugah, "Ngéue apui nyoe ka tupéeh nibak bibi gata. Jinoenyoe salah gata ka geusampôh dan desya ka geupeu amphon lé TUHAN." 8Óh lheueh nyan laju lôn deungoe su TUHAN nyang geupeugah, "Soe nyang Ulôn utus? Soe nyang jeuet keu ureuëng ba haba geutanyoe?" Laju ulôn jaweueb, "Nyoe kheueh ulôn. Utus kheueh ulôn!" 9Laju Gobnyan geuyue ubak ulôn beulôn jakba peusan nyoe ubak umat: "Gata teuma sabe tadeungoe, teuma hana muphom. Gata sabe tasimak, teuma hana tateupeue peue nyang teuma teujadi." 10Laju geupeugah kheueh lé Gobnyan ubak ulôn, "Peutumpôi kheueh pikeran ureuëng-ureuëng nyan, peutulo laju geulinyueng awaknyan dan peubuta laju mata jih nyan, mangat awaknyan bék deuh jikeumalon dan bék teuma jeuet jimeudeungoe atawa jimuphom, laju gisa ubak ulôn dan puléh teuma lagée ban nyang ka." 11Laju ulôn tanyong, "Padub na treb keuadaan nyoe teuma teujadi, TUHAN?" Jaweueb Gobnyan, "Sampoe banda-banda jeuet keu rungka deungon hana ureuëng keumiet, rumoh-rumoh hana jiduek le, dan tanoh tinggai jeuet keukosong dan maté, 12peunduduek banda-banda nyan teuma Ulôn use u teumpat nyang jiôh, sampoe banmandum tanoh nyan ka jeuet keuseungue. 13Anmeunyoe na mantong sidroe nyang tinggai lamkawan siploh droe di nanggroe nyan, ureuëng nyan pih teupeubinasa. Teuma lagée bak beuringén meunyoe teuteubang mantong na tinggai peureudée jih, meunan cit teuma mantong na tinggai sidroe-dua nibak bansa nyan nyang jeuet keu peumulaan umat nyang suci."


text: 1Maukhung munghdan gas, nyibung tsain chi lha loloeu saiq lyis zes e dah lonyi gyingh dvci yuk yah doeusgoh. 2Nyamoq mas oeng yuk gas yik, oeng yuk gas tsain koh. 3Koh bang gas nyamoq nyang dah nyibung gas chi lha coeu ka ma tsain chi. 4Nghuot laus eq yik bang gas nyamoq dah nyibung yah dvgeh coeu thuk tsain chi. 5Gvshih loloeu saiq gas sheq nyeis shih yvmvyah, nyamoq dvnganh gas yhet tsain muih joq. 6Gungsgvm lyis gas, Loloeu saiq jweh los goeus! Nyang lyis zes langh das zis toq geh, ge kaiq nyeis. 7Hauh uhlyis lonyi gyingh dvnganhmoq toq las nyamoq nyang dah nyibung lyis tsain sont. 8Koh bang yah yik bang lyis taiq zis gas, Namoq dah coeu ngamoq lyis dvtsiq jenh kat dyei geh: ngamoq dah nyibung shei loh nyeis, ge. 9Nghuot laus eq yik bang phuk taiq zis gas, Namoq xiklyis yahge ngamoq xiklyis ma tham das, ungh bang jyank mas namoq nyang loh wis geh, ge. 10Nyamoq e wis nyeis uhlyis loloeu saiq jweh los las cicont sont toh bang gas nyihwank pwe mha nyang yah dvgeh wvng loh las khomh nyheih goeus. 11Hauh thang lhyi gohtoeu lonyi jens eq jweh los las, Yhensain eh, yhensain eh, ngamoq lyis khomh phank dyei aq, ge. 12Nghuot laus eq nyang phuk taiq zis gas, Ngos namoq lyis jyoengh taiq bah, ngos namoq lyis ma seq, ge. 13Housoeh yvmvyah Cangsoeu Lo khanhamp lyih das dah buisnyeis yahge shishenh lyis ma seq yvmvyah zungh nyeis geh, ge. 14Maukhung munghdan gas dius dvyuk we mau pheh gyung suh das las, nyah jyeidwis jens lyis khi yoeus las nyah vyhang nyamoq lyis tsain kyauh toh khoq yhangteh nghuot. 15Dvyuk lyis xing kyvp oeng khyoengh, gohtoeu dvyuk lyis aiq khyoengh, thang thank dvyuk lyis dvkhyoengh mulas, nyamoq nyang yoh kuot dah yom lyis tank las dyei toh khoq las, houjang yah nyang gas gyung suh loh. 16Houjang xing kyvp oeng khyoengh xauh yoeus soeu ka, hauh zis yah soenghi loh kuot lyis gohtoeu oeng khyoengh myat los. 17Houyah dvyhangteh aiq khyoengh xauh yoeus soeu ka, hauh zis yah soenghi loh kuot lyis gohtoeu aiq khyoengh myat los. 18Nghuot laus eq dvkhyoengh xauh yoeus soeu ka, nyah yhensain dah ngwis lyis nyeisjvng mas doeu nyhop shung toh. 19Dvyoq nyangh thang lhyi hauh jyeidwis jens dah yhensain doms los las soenghi jyen los suon. 20Housoeh las xing kyvp oeng khyoengh xauh yoeus soeu ka, gohtoeu oeng khyoengh doms chi lyih las taiq zis gas, Yhensain eh yoeuh aq, nvng ngos lyis xing kyvp oeng khyoengh dyei toh zis yah ngos tsai oeng khyoengh yoh myat yoeus, ge. 21Nyah yhensain nyang lyis taiq zis gas, Nghuot goeus, gis las lomluk dah jyeidwis eh, nvng gas vyhang dvmhauh yvmas lomluk goeus. Vyhang nyoshoq dah thoq mas ngos nvng lyis guon nhang das: nah yhensain gaus yvmas bos aq, ge. 22Xing kyvp aiq khyoengh xauh yoeus soeu eq jweh los las, Yhensain eh, nvng ngos lyis aiq khyoengh dyei toh zis, yoeuh aq, ngos gohtoeu aiq khyoengh yoh myat los, ge. 23Nyah yhensain nyang lyis taiq zis gas, Nghuot goeus, gis las lomluk dah jyeidwis eh, nvng vyhang dvmhauh yvmas lomluk goeus. Vyhang nyoshoq thoq mas ngos nvng lyis guon nhang das: nah yhensain gaus yvmas bos aq, ge. 24Hauh thang lhyi dvkhyoengh xauh yoeus soeu los las taiq zis gas, Yhensain eh, nvng gas yau dah dius dvyuk nghuot las, nvng ma khyoq masyah yhomh yoeus das, nvng ma sanh toh masyah tsainh yoeus das zis lyis ngos seq. 25Housoeh ngos gyuk las nah xing kyvp dvkhyoengh lyis nyeisjvng mas doeu nyhop shung toh. Yoeuh aq, nah vyhang joq shih, ge. 26Nyah yhensain nyang lyis phuk taiq zis gas, Lan las ma lyungs dah jyeidwis eh, ngos ma khyoq masyah yhomh yoeus das zis yahge ma sanh toh masyah tsainh yoeus das zis nvng seq nyeis. 27Housoeh yvmvyah ngah ngwis lyis ngwis jyi mha yoh tsomh nhang toh das las, ngah ngwis bonzoe eq ngwis lhyi eq doms yoh tauh yoeus das. 28Housoeh yvmvyah nyah jyank mas dah ngwis yoeus las dvmons yoh soeu lhyi dyei geh. 29Khasoeh ge lyis yoh bang lyis lung dyei das las nyang mas nyo los je los das. Nghuot laus eq ma yoh soeu jyank masyah gas, nyang yoh ya yoh zis lyis eq doms yoeus tyamp shih das. 30Hau ma lyungs jyeidwis lyis gas, nghe pheh soeng soeng noq yvmas doeuh kat geh. Hauh yvmas nyang gas ngausdyeis ngausnhvp yahge zwis khih chap loh das, ge. 31Hauh Cangsoeu Lo gas nyah phunk bvng las gyingshang loeuswons bang dvnganh yah dvgeh gyohlyih dah uhlyis, nyang gas nyah phunk bos dah hwankti tank mas tsung das las, 32Dius nyau khanghmuh lyis nyah xikkhonh mas tsainh toh lho lha, yvng yoeuh soeu ka yvng yahge shvbeq jens lyis kangh toh teh nyamoq lyis kyoq toh das. 33Yvng lyis nyah loqyos shot pheh, shvbeq lyis nyah loqwi shot pheh toh das. 34Hauh uhlyis Hwankti phoq gas nyah loqyos shot pheh nyeis bang lyis, Namoq Uwus jyank masyah shvmanh tsain yoh bang eh, los geh, mauthuq nyeiszvn lyis yah namoq xiklyis sont toh dah munghdan vso vlho lhyi tsain kham yoeus geh. 35Khasoeh ge lyis, Ngos wom yuot lyis namoq ngos lyis zonoms dyei, ngos jeis shet lyis namoq ngos lyis shuk das zis dyei. Ngos boengh duot yenh lyis namoq ngos lyis boengh daih langh. 36Ngos shohchen nghuot uhlyis namoq ngos lyis gvm huot. Ngos nos nyeis lyis namoq ngos lyis tsain dyangh. Ngos thung lungh nyeis lyis namoq ngos lyis komh goeus, oen das. 37Hauh uhlyis dan bang gas, Yhensain eh, nvng yuot zis lyis ngamoq khanhamp nyvng las tsoh ku lah? Jeis shet zis lyis khanhamp nyvng las gvmshuk ku lah? 38Nvng boengh duot yenh zis lyis ngamoq khanhamp nyvng las boengh daih ku lah? Nvng shohchen nghuot zis lyis ngamoq khanhamp nyvng las gvm huot ku lah? 39Nvng nos xauh zis yahge thung lungh nyeis yvlyis ngamoq khanhamp nyvng las nvng lyis komh ku lah, ge nyang lyis tsain toeuh das. 40Hauh uhlyis hwankti phoq nyamoq lyis phuk taiq das zis gas, Ngos namoq lyis jyoengh taiq bah, hai ngah vnoeuh moq mas ngis thank soeu dvyuk lyis namoq kuot zis gas, ngos lyis kuot goeus, ge. 41Loqwi shot pheh bang lyis nyang taiq das zis gas, Nhoengh khonh zangh bang eh, ngos yah gang las yius gomloeus yahge nyah loeuswons bang xiklyis sont toh dah ma jom nyi mas wvng loh geh. 42Khasoeh ge lyis ngos wom yuot dah uhlyis namoq ngos lyis zonoms ma dyei. Ngos jeis shet dah uhlyis namoq ngos lyis jeis ma dyei. 43Ngos boengh duot yenh dah uhlyis ngos lyis boengh ma daih; Ngos shohchen nghuot uhlyis namoq ngos lyis ma gvmhuot. Ngos nos xauh zis yahge thung lungh nyeis dah uhlyis namoq ngos lyis ma komh, ge. 44Hauh uhlyis nyamoq eq, Yhensain eh, nvng wom yuot zis, jeis shet zis, boengh duot yenh zis, shohchen nghuot zis, nos xauh zis yahge thung lungh zis lyis ngamoq khanhamp nyvng las nvng lyis ma phuqsoe dyei lah, ge phuk taiq das. 45Nyang nyamoq lyis phuk taiq das zis gas, Ngos namoq lyis jyoengh taiq bah, haih bang mas ngis thank soeu dvyuk lyis namoq ma kuot zis gas, ngos lyis ma kuot zis nghuot, ge. 46Housoeh las nyamoq gas vcaiq vto shanghsenh yvmas wvng loh das. Nghuot laus eq dan bang gas, vcaiq vto kang dwis yvmas xauh wvng das, ge.


text: 1Deungoe kheueh ulôn, he nanggroe-nanggroe nyang jiôh tasimak kheueh tutoe haba lôn nyoe. TUHAN geuhôi ulôn sigohlom ulôn geupeulahé lé ma, Gobnyan ka geupiléh ulôn yoh ulôn mantong lam pruet ma. 2Gobnyan geupeujeuet tutoe haba lôn tajam lagée mata peudeueng, deungon jaroe Gobnyan keudroe geulindong ulôn. Gobnyan nyang peujeuet ulôn lagée aneuk panah nyang teuasah, dan geukeubah didalam sarông mangat jeuet teupeuguna. 3Feureuman Gobnyan ubak ulôn, "Gata kheueh hamba Ulôn; Ulôn teuma jipeumulia sabab lé gata." 4Teuma di ulôn ku peugah, "Hék ngon payah ulôn peucuma mantong; lôn peuhabéh teunaga ulôn deungon sia-sia!" Teuma dilôn yakén TUHAN teutab geubila hak ulôn, Po teu Allah geubalaih keulôn meunurot nyang ulôn peubuet. 5Sigohlom lahé, ulôn ka geutawök lé TUHAN jeuet keuhamba Gobnyan, mangat teupeusapat banmandum umat Israel, mangat awaknyan jiwoe ubak Gobnyan. TUHAN geupeujeuet ulôn teuhoreumat, Po teu Allah na kheueh teunaga ulôn. 6TUHAN meufeureuman ubak ulôn, "Tugaih nyang leubeh raya ka teupreh gata, he hamba Lôn; gata kon mantong tapulang keuturonan Nabi Yakub nyang mantong na tinggai sidroe-dua, dan nyang peupuléh keubeusaran sukée-sukée Israel, teuma Ulôn peujeuet trang keu bansa-bansa, mangat jeuet bansaboh donya teupeuseulamat." 7Po teu Allah Nyang Mahakudus nyang peuseulamat Israel geupeugah ubak ureuëng nyang lumpah teuhina, dan nyang jibanci lé bansa-bansa dan nyang jeuet keunamiet lé nyang mat kuasa, "Raja-raja teuma jikalon buet-buet ulôn; awaknyan jibeudôh jihoreumat ulôn. Meunan cit lé bubena peunguasa teuma jikalon, laju jisujut sira jiseumah." Nyan teujadi sabab TUHAN ka geupiléh hamba Gobnyan; Po teu Allah kudus Israel seutia that ubak peue nyang ka geupeujanji. 8TUHAN meufeureuman ubak umat Gobnyan, "Watée Ulôn meukeuheundak, Ulôn jaweueb; bak uroe Ulôn peuseulamat, Ulôn ku tulông gata. Gata Ulôn lindong dan Ulôn jaga, dan Ulôn peujeuet peujanjian keu bansa-bansa. Ulôn puléh nanggroe nyang seungue seungab jeuet keutanoh pusaka keu teumpat tinggai. 9Ureuëng nyang jipeunjara Ulôn yue teubiet; nyang na lam seupôt Ulôn ba u teumpat trang. Bahpi dibukét nyang lapeueng awaknyan hana kureueng sapeue, bansipanyang rot na teukeubah peunajoh. 10Awaknyan hana grah atawa deuk, dan hana teuma keunong mata uroe criet dipadang pasi. Sabab Ulôn, nyang sayang keu awaknyan, teuma bimbeng awaknyan dan nyang ba awaknyan ubak asai mata ié. 11Ulôn nyang peugöt rot ueh meulalu gunong-gunong, banmandum rot ueh raya teuma Lôn peusabe rata. 12Nibak teumpat nyang jiôh umat Ulôn ka habéh jiteuka, di utara, barat dan Sinim di seulatan." 13Meuca-e kheueh he langét di manyang, meusurak kheueh he bumoe di miyueb, he banmandum gunong, meusurak kheueh geumbira! Sabab TUHAN geuteuka geujak hibur umat Gobnyan, Gobnyan geugaséh ubak umat Geuh nyang keunong iénanya. 14Teuma peunduduek Yerusalem jipeugah, "TUHAN ka geutinggai geutanyoe, TUHAN geutanyoe ka geutuwoe keu geutanyoe." 15TUHAN geujaweueb sira geupeugah, "Peu kheueh mungken sidroe ma jituwoe keu aneuëk jih, dan hana jigaséh keu aneuëk droe jihnyan? Bahpi aneuëk nyan jituwoe keu ma jih, Ulôn teuma Lôn tuwoe keu gata! 16Yerusalem, Ulôn sabe lam ingat ubak gata; nan gata Lôn uke lam paleuet jaroe Lôn. 17Ureuëng-ureuëng nyang peudong gata deungon reujang jiteuka, dan nyang ka jipeuhanco gata deungon bagaih jiwéh laju. 18Ngieng kheueh dan pandang kheueh ban sikeulileng gata, rakyat gata ka meugumpôi dan jijak ubak gata. Deumi Ulôn, Allah nyang udeb, Ulôn peugah, sunggoh, gata bangga deungon peunduduek gata, lagée dara barô inong nyang bangga deungon piasan nyang meuleukek nibak tuboh. 19Nanggroe gata nyang tho kreng lom ngon seungue seungab, bak saátnyoe ka jeuet keusampiek nibak ureuëng-ureuëng nyang keuneuk tinggai disinan. Dan ureuëng-ureuëng nyang keuneuk peubinasa gata, ka jijak jiôh nibak gata. 20Aneuëk-aneuëk nyang lahé di nanggroe aséng teuma jipeugah ubak gata, 'Nanggroe nyoe lumpah that sampiek nibak ulôn, neubri kheueh teumpat mangat jeuet lôn tinggai disinoe.' 21Dan gata teuma tapeugah lam até, 'Soe kheueh nyang peulahé aneuëk-aneuëk nyan keu ulôn? Bukon kheueh ulôn ka gadôh aneuëk-aneuëk lôn, dan hana hase le jipeulahé aneuëk? Ulôn ka jiböih dan ka jikireueh dan laju jitinggai sidroe kong. Jadi rot pane aneuëk-aneuëk nyan, dan soe nyang peurayeuk awaknyan?' " 22TUHAN Nyang Mahamanyang geupeugah ubak umat Gobnyan, "Ulôn kubri tanda keu bansa-bansa dan awaknyan jipulang aneuëk-aneuëk gata; aneuëk-aneuëk gata nyang agam jitingkue, dan aneuëk-aneuëk gata nyang inong jigulam ateueh bahô. 23Raja-raja jeuet lagée bapak nibak gata, dan ratu-ratu sibagoe ma. Awaknyan jisujut jihoreumat gata dan jipeumiyueb droe dikeue gata. Dan gata tateupeue bahwa Ulôn nyoe na kheueh TUHAN; ureuëng nyang meuharab ubak Ulôn hana Lôn peukeucewa." 24Gata tatanyong, "Peu kheueh mungken jarahan jireupah bak jaroe pahlawan, atawa tawanan jireupah lam reugam ureuëng keujam?" 25TUHAN geujaweueb, "Nyan kheueh nyang teuma teujadi. Tawanan bubena pahlawan jireupah lom. Jarahan ureuëng keujam teureupah lom. Sabab Ulôn keudroe nyang lawan musoh gata; Ulôn kupeuseulamat aneuëk-aneuëk gata. 26Ulôn kupeujeuet musoh gata mabök darah, sampoe awaknyan jimupoh sabe keudroe-droe. Dan banmandum umat manusia jiteupeue, bahwa Ulôn, TUHAN, Peuseulamat gata; Nyang Mahateuga, Po teu Allah Nabi Yakub, nyang teuboh gata."


text:
1TUHAN meufeureuman ubak ulôn, kheun Gobnyan, 2"He manusia fana, peu kheueh ka siab gata tapeusidang banda nyang peunoh deungon ureuëng peumaté jihnyan. Tunyok kheueh ubak jihnyan bandum buet jihnyan nyang kutoe dan luwat nyan." 3- 4TUHAN Nyang Mahamanyang geuyue bak ulôn jak peusampoe nyang lagée nyoe ubak Yerusalem, "Gata meusalah sabab ka ta poh maté jai that nibak peunduduek gata keudroe, dan ka teupeukutoe droe gata deungon cara teuseumah beurala-beurala nyang gata peugét keudroe, sabab nyan kheueh watée teuhakém gata ka tô that dan riwayat gata sigra meu akhé. Gata Ulôn peubiyeu jeuet keu bahan hinaan dan jipeukém lé bansa-bansa dan bandum nanggroe. 5Gata jipeukém-peukém dan jihina lé nanggroe-nanggroe nyang jiôh dan tô sabab gata hana piôh-piôh taiengkeue ubak huköm dan peuratoran. 6Banmandum peumimpén Israel nyang jipeubangga na kheueh teunaga jih keudroe dan jipeubuet seumeupoh maté teuhadab ureuëng laén. 7Hana meusidroe pih nibak peunduduek gata geuhoreumat ureuëng syiek jih. Gata tatipée ureuëng aséng dan tacok laba nibak keususahan inong balée dan aneuëk yatim ngon muntui. 8Teumpat-teumpat iébadat keu Ulôn gata peukutoe dan uroe Sabat hana gata pakoe. 9Lamkawan peunduduek gata na ureuëng-ureuëng ba peusuna nyang galak that bak buet peusuna keu ureuëng laén mangat ureuëng nyang keunong peusuna nyan teuhuköm maté. Na teuma nyang pajoh uengkot sie nyang ka teukeureubeuen keu beurala. Na lom nyang galak jipeubuet mukah. 10Na nyang jigoda dan jimeumukah ngon ma uei jih, na cit ngon ureuëng inong nyang teungoh teuka he, 11peurumoh ureuëng laén atawa ngon meulintée jih atawa adoe jihnyan nyang laén ma. 12Na teuma nyang jeuet keu ureuëng peumaté gob cara teubayeue, lintah darat dan nyang pajoh ureuëng-ureuëng seubansa jih keudroe. Awaknyan banmandum ka jituwoe keu Ulôn. Ulôn, TUHAN Nyang Mahamanyang ka Lôn peugah haba. 13Teuma bak saát nyoe Ulôn Lôn heuntam bube na peurampok dan tukang peumaté gob. 14Peu kheueh mantong tajeuet atawa mantong teuga gata keu tabeuôt jaroe gata óh ka lheueh seuleusoe Lôn huköm gata? Ulôn, TUHAN Nyang Mahamanyang ka Lôn peugah haba dan Ulôn Lôn peubuet peue nyang ka Ulôn peugah. 15Ulôn Lôn peucrebre peunduduek gata u jeueb-jeueb nanggroe dan bansa, dan Ulôn Lôn peupiôh buet gata nyang jeuhet nyan. 16Gata jihina lé bansa-bansa laén, dan barô kheueh gata teupeue bahwa Ulôn kheueh TUHAN." 17TUHAN meufeureuman ubak ulôn, 18"He manusia fana, ureuëng-ureuëng Israel nyan hana meuguna nibak Ulôn. Awaknyan ibarat bröh logam nyang meujampu, lagée teumaga, timah, beuso dan timah itam nyang na leubeh óh ka lheueh pirak teupeu gleh didalam apui. 19- 20Dan bak watée nyoe, Ulôn, TUHAN Nyang Mahamanyang, Ulôn peugah ubak awaknyan bahwa awaknyan saban lagée logam nyang hana meuguna nyan. Lagée toh rabok pirak, peurunggu, beuso, timah itam dan timah putéh teupeutamong lam sinungkée apui keu teupeu gleh, meunan cit teuma awaknyan Lôn peusapat dan Ulôn ba u Yerusalem. Beungéh Ulôn nyang luwa biasa nyan Lôn peuhanco awaknyan lagée apui jipeuhanco rabok-rabok logam. 21Nyoe, Ulôn Lôn peusapat awaknyan di Yerusalem, Lôn peuhu apui beungéh Ulôn dimiyueb awaknyan, sampoe awaknyan hanco meudeudak. 22Lagée pirak nyang teupeuhanco lam sinungkée apui, meunan kheueh awaknyan teupeuhanco di Yerusalem. Dan barô kheueh jiteupeue lé awaknyan bahwa Ulôn, TUHAN, ka Lôn peulheueh beungéh Ulôn ateueh awaknyan." 23TUHAN meufeureuman lom ubak ulôn, kheun Gobnyan, 24"He manusia fana, jak peugah ubak ureuëng Israel bahwa tanoh droe jih nyan kutoe, dan sababnyan Ulôn beungéh dan Lôn huköm. 25Bubena peumimpén awaknyan lagée singa nyang teuma uém óh ka lheueh jiteugöm mangsa. Awaknyan tukang peumaté rakyat, jireupah bandum hareuta dan keukayaan nyang jiteumé sabab nyan le lumpah na ureuëng inong nyang jeuet keu balée. 26Bandum teungku imeum Israel jilingkeue ubak huköm-huköm Lôn dan jipeukutoe bandum beunda nyang teupeu khusos keu Ulôn. Awaknyan hana jibeda nyang toh nyang haleue dan nyang toh teuma nyang hareuem. Meunan cit awaknyan hana jipeurunoe rakyat mangat jipeubeda nyang toh nyang gleh dan nyang toh teuma nyang kutoe meunurot peuratoran agama. Awaknyan hana jipeureumeun keu uroe Sabat. Deungon lagée nyan Ulôn ka jihina lé bansa Israel. 27Peujabat-peujabat peumeurintah awaknyan lagée srigala nyang jipriek priek mangsa jih. Awaknyan jipeumaté manusia simata-simata jimita untông. 28Bandum nabi jisöm-söm bubena desya-desya nyan; awaknyan lagée ureuëng cét bintéh beuton nyang kuto. Keumalon-keumalon awaknyan peuleusu, meunan cit deungon ramaian-ramaian awaknyan hana beutôi. Awaknyan meungaku bahwa peusan nyang awaknyan peusampoe na kheueh meuasai nibak TUHAN Nyang Mahamanyang, padahai Ulôn meubacut pih hana Lôn peugah haba bak awaknyan. 29Ureuëng-ureuëng kaya jitipée gob meurampok. Awaknyan jipeubuet ateueh ureuëng gasien ban galak droe dan jicok laba bak ureuëng aséng. 30Lamkawan ureuëng Israel nyan, Ulôn mita ureuëng nyang carông jipeudong bintéh beuton, atawa jidong bak teumpat-teumpat nyang bintéh beuton jih reuloh keu teupeuteun nanggroe nyan meunyoe Ulôn keuneuk peuhanco lam ju meudok-dok beungéh Ulôn; teuma hana meusidroe pih nyang meurumpok ngon Lôn. 31Sabab nyan bak saátnyoe Ulôn peulheueh beungéh Ulôn nyan ateueh awaknyan, dan lagée apui Ulôn peubinasa awaknyan ngon bandum buet awaknyan. Ulôn TUHAN Nyang Mahamanyang ka Lôn peugah haba."
Copyright
Learn More


text:
Ureuëng Tatar Cina
Sukèë Tatar China (bahsa China:塔塔尔族 pinyin:Tǎtǎěrzú) nakeuh saboh sukèë dari 56 sukèë nyang geupeusah le kuwasa Rèpublik Rakyat China. Èndatu sukèë Tatar China nyoë nakeuh sukèë Tatar Volga nyang geujak meuniyaga u China, dudoë sukèë nyoë tinggai bak daerah Xinjiang. Beunileuëng sukèë nyoë karab trôk 5000 droë bak thon 2000, sukèë nyoë le nyang tinggai bak banda Aletai, Changji, Yili, Urumqi, Tacheng, ngon bak da’irah la’én di Xinjiang.
Sukèë Tatar China marit lam saboh lughat bahsa Tatar nyang hana geungui narit-narit nibak bahsa la’én aleuh abad 20. Bahsa nyoë dilèë geutuléh ngon haraih Arab tapi dudoë huruf nyoë ka jareung geungui bak Uni Soviet nibak thôn 1930. Awak China kayém geuhöi awak Tatar deungon narit Tazi/Dazi keu geupeutunyok sukèë-sukèë nyang kon sukèë Han dari Barôh China lagèë Mongol ngon Jurchen/Manchu, ka yém jih narit nyoë geungui watèë sukèë-sukèë nyoë geumeuprang ngon China watèë Masa Song ngon Masa Ming. Sukèë nyoë rame meu’agama Islam.


text:
Peurancih
Peurancih, bak raseumi nakeuh Republik Peurancih (bahsa Peurancih: République française), nakeuh saboh neugara nyang neuduëk wilayah metropolitanjih na di Iërupa Barat ngon na cit meupadum boh pulo ngon wilayah dèelat di beurandéh la'ôt banuwa nyang na di banuwa la'én. Peurancih Metropolitan meubuju banyang dari La'ôt Mediterania sampoë u Seulat Inggréh ngon La'ôt Barôh, ngon lom dari Rhine u La'ôt Atlantik. Ureuëng Peurancih kayém geukheun Peurancih Metropolitan seubagoë "L'Hexagone" ("Heksagon") meuseubab rupa geometris wilayahjih. Peurancih nakeuh saboh republik meusaboh semi-presidensia nyang hana presiden. Ideologi utamajih geupasoë lam Deklarasi Hak Asasi Manusia ngond Ra'yat Neugara.
Peurancih Meuceuë ngon Belgia, Luksèmburg, Jeureuman, Swiss, Italia, Monako, Andorra, ngon Spanyol. Deungon na deupartemen beurandéh la'ôt, Peurancih meubagi tanoh ceuë cit ngon Brasil ngon Suriname (meuceuë ngon Guyana Peurancih), ngon Sint Maarten (meuceuë ngon Saint-Martin). Peurancih meuhubông cit ngon Britania Raya bak Terowongan Channel, nyang na dimeuyub la'ôt Seulat Inggréh.
Peurancih na tom jeuët keu salah saboh neugara nyang teuga di dônya phôn nibak teuneungoh abad keu-17. Lheuëh nyan lom abad keu-18 ngon 19, nibak masa nyan Peurancih ka meuhasé jipeudong keurajeuën kolonial paléng rayeuek di dônya, meubeunteuëng wilayah keurajeuën nyan ban sipanyang Afrika Barat ngon Asia Teunggara, ngon nyan keuh ék jibri peungarôh rayeuek bak reusam ngon siyasat da'irah koloni jih. Peurancih nakeuh saboh neugara hayeuë, ngon ekonomi nyang that rayeuek keu-nam (PDB nominal) atwa keu-lapan (PPP) paléng rayeuek di dônya. Neugara nyan nakeuh that ramèe ureuëng jak kunjông di dônya, na 82 juta droe peulancong aséng trôh keunan bak tiëp thôn (jitamong cit ureuëng meuniaga nyang geutamong keunan han kureuëng nibak 24 jeuëm di Peurancih).[1] Peurancih nakeuh saboh neugara nyang rôh keu peudong Uni Eropa, ngon na wilayah paléng rayeuek nibak mandum anggèta. Peurancih na rôh cit keu neugara peudong Majeulih Bansa-bansa, ngon anggèta Francophonie, G8, NATO, ngon Uni Latin. Nakeuh neugara nyan salah saboh nibak limong anggèta teutap Diwan Peuaman Majeulih Bansa-bansa; lam bideuëng nuklir di Peurancih na 360 ulèe beureutôh aktif ngon 59 peumbangkét listrék teunaga nuklir.
Asai nan[andam | andam nè]
Nan "France" teuka nibak bahsa Francia Latin, nyang meuma'na "tanoh bansa Frank" atawa "Frankland". Na meupadum boh teori keu nan Frank. Salah saboh jih teuka nibak narit Proto Jermanik frankon nyang jipeuma'na seubagoë javelin atawa lance, nakeuh nyan saboh seunjata baci rhom nyang nan jih Frank nyang geuturi seubagoë francisca.
Asai nan nyang la'én nakeuh lam bahsa Jermanik jameun, Frank nyan meuma'na "bibeuh" nyang geukheun keu sidroe lamiët. Narit nyoe mantong cit jinguy lam bahsa Peuranci seubagoe franc, geunguy cit keu teujeumah narit "Frank" ngon mata pèng da'irah nyan sampoë geunguy mata pèng euro bak thôn 2000.
Ne[andam | andam nè]
- ^ Peumerèntah Peurancih, Direktorat Pariwisata. "Le tourisme international en France en 2007". http://www.tourisme.gouv.fr/fr/z2/stat/tis/att00018288/TIS_EVE2007_2008-5.pdf. Geupeuhah bak 2008-06-05. (French)
Peunawôt luwa[andam | andam nè]
- Portail du Gouvernement (Bahsa Peurancih)
- Présidence de la République (Bahsa Peurancih)


text:
1Teuma geuplueng kheueh laju Nabi Daud nibak Nayot nyang rab Rama dan geujak laju meurumpok ngon Yonatan, óh ban trok keunan laju geutanyong, "Peue salah ulôn? Peue buet nyang jeuhet nyang ka ulôn peubuet dan peue teuma desya ulôn ateueh bapak gata sampoe gobnyan keuneuk geupoh maté ulôn?" 2Geujaweueb lé Yonatan, "Bék neupeugah meunan! Deumi TUHAN, droeneueh hana geupoh maté. Bapak ulôn sabe geubri tée reuncana gobnyan ubak ulôn, bahpi nyang peunteng, meunan cit nyang hana peunteng. Jadi hana mungken gobnyan geusom rahsia niet geuh nyan ubak ulôn. Sabab nyan, peue nyang gata peugah nyan banmandum hana beutôi!" 3Geujaweueb lé Nabi Daud, "Bapak gata geuteupeue that-that bahwa gata keubiet that tagaséh keu ulôn. Jadi ka pasti gobnyan hana geubri tée hai nyan ubak gata mangat gata bék seudeh. Pakriban kheueh mantong, deumi TUHAN nyang udeb, sikeubiet jih udeb ulôn nyoe na lagée boh manok nibak ujong lungkée keubeue!" 4Laju geupeugah lé Yonatan, "Peue mantong nyang droeneueh lakée ulôn peubuet." 5Geujaweueb lé Nabi Daud, "Lagéenyoe, singoh beungoh na kheueh Khauri Buleuen Barô, dan nyang seuharôh jih ulôn makheun meusajan deungon teungku raja. Teuma meunyoe gata tatem, ulôn teuma lônjak dan lôn musöm dipadang sampoe án malam lusa. 6Meunyoe bapak gata geutanyong pakon ulôn hana teuka, tapeugah laju ubak gobnyan, bahwa ulôn ka lôn lakée idhin ubak gata bahwa ulôn keuneuk jakwoe u Betlehem, sabab disideh geupeuna upacara keureubeuen siseun sithon keu banmandum keuluwarga ulôn. 7Meunyoe raja geupeugah, 'Get kheueh,' teuma ulôn aman, teuma meunyoe gobnyan beungéh, tateupeue kheueh bahwa gobnyan ka geucok keuputosan keuneuk geupeuceulaka ulôn. 8Ulôn lakée tulông ubak gata, sabab geutanyoe ka ta ikat janji dikeue TUHAN. Teuma meunyoe ulôn meusalah, tapoh kheueh laju ulôn, teuma bék kheueh taseurah ulôn ubak bapak gata." 9Geujaweueb lé Yonatan, "Bék khawate! Meunyoe ulôn teupeue deungon pasti bahwa bapak ulôn ka habéh geupike keuneuk peuceulaka droeneueh, teuntée kheueh hainyan ulôn peugah bagaih-bagaih ubak droeneueh." 10Óh lheuehnyan Nabi Daud geutanyong, "Soe kheueh nyang teuma peugah ubak ulôn seukira jih bapak gata geujaweueb deungon beungéh?" 11"Jak kheueh geutanyoe tajak u padang," kheun Yonatan. Teuma geujak kheueh laju awaknyan meusigoe-sigoe u padang. 12Laju Yonatan geupeugah ubak Nabi Daud, "Seumoga TUHAN, Po teu Allah Israel jeuet keu saksi geutanyoe! Singoh beungoh atawa lusa kira-kira bak watée lagée jinoenyoe, ulôn teuma lôn useuha beulôn teupeue asoe até bapak ulôn. Meunyoe gobnyan meusikeub gét ateueh droeneueh, ulôn teuma bagaih-bagaih lôn kirém haba ubak droeneueh. 13Meunyoe gobnyan na niet keuneuk geupeuceulaka droeneueh, pasti haba nyan pih lôn peugah ubak droeneueh mangat droeneueh deungon bagaih-bagaih hase tapeuseulamat droe. Bah kheueh TUHAN geutarek nyawöng ulôn meunyoe hai nyan hana ulôn peubuet. Seumoga teuma TUHAN geutulông droeneueh lagée gobnyan ka lheueh cit teuma geutulông! 14Dan meunyoe ulôn mantong udeb, neu ingat kheueh janji geutanyoe dikeue TUHAN dan seutia kheueh ubak ulôn; teuma meunyoe ulôn ka hanale, 15neutunyok kheueh keuseutiaan droeneueh nyan ubak keuturonan ulôn keu siumu masa. Dan meunyoe TUHAN geupeubinasa banmandum musoh droeneueh, 16bék kheueh neumeujanji keu geutanyoe bandua ka putôh. Meunyoe sampoe putôh, TUHAN kheueh nyang teuma huköm droeneueh." 17Teuma keu nyang keudua goe jih Yonatan geuyue Nabi Daud meujanji keuhai geugaséh gobnyan, sabab gobnyan geugaséh keu Nabi Daud lagée geugaséh droe geuh keudroe. 18Óh lheuehnyan geupeugah kheueh lé Yonatan ubak gobnyan, "Singoh beungoh Khauri Buleuen Barô. Pasti teuma geuteupeue bahwa droeneueh hana tateuka, sabab teumpat droeneueh soh nibak meja bu; 19peue lom lusa! Sabab nyan, tajak musöm kheueh laju u teumpat musöm droeneueh nyang awai ilée, dan neupreh kheueh dilikot sinamon batée nyang na disinan. 20Lusa ulôn teuma lôn peulheueh lhée neuk aneuk panah u arah batée nyan siulah-ulah teutimbak ubak sasaran. 21Laju ulôn yue namiet lôn jijak piléh aneuk-aneuk panah nyan, dan meunyoe ulôn peugah ubak jihnyan, 'Ai, panah nyan leubeh to lom keuno; neucok kheueh,' nyang makna jih droeneueh aman dan jeuet neuteubiet. Ulôn meusumpah deumi TUHAN nyang udeb bahwa droeneueh hana meuteumé bala peue mantong. 22Teuma meunyoe ulôn peugah ubak namiet ulôn, 'Ai, panah nyan leubeh jiôh lom keudeh,' nyan muphom jih TUHAN geuyue droeneueh neujak beujiôh; lé sababnyan neujak kheueh laju. 23Seumoga TUHAN geujaga geutanyoe mangat geutanyoe keu siumu masa jih tamumat ubak janji nyang tapeugét lé geutanyoe bandua." 24Dan geujak kheueh laju Nabi Daud geujak musöm u padang. Bak Khauri Buleuen Barô nyan, Raja Saul geuteuka ubak teumpat khauri. 25Lagée lazem jih gobnyan geuduek rab ngon bintéh; di Yonatan aneuëk geuhnyan teucok teumpat dikeue gobnyan, Abner blaih binéh Saul, teuma kurusi teumpat duek Nabi Daud teutab soh. 26Teuma Raja Saul hana geumeuceukot keuhai nyan nibak uroenyan, sabab, geupike, "Mungken jihnyan na meuhalangan sapeue-sapeue, sampoe jihnyan hana gleh meunurot agama." 27Bak uroe laén lom, na kheueh uroe nyang keudua Buleuen Barô, kurusi teumpat duek Nabi Daud mantong cit soh, laju geutanyong kheueh lé Raja Saul ubak aneuëk geuh Yonatan, "Pakon baroe ngon uroenyoe Nabi Daud nyan hana cit jijak ubak teumpat khauri nyoe?" 28Geujaweueb lé Yonatan, "Gobnyan ka geulakée idhin ubak ulôn keu geujak u Betlehem. 29Geupeugah, 'Neupeu idhin kheueh ulônjak u Betlehem, sabab keuluwarga ulôn teungoh geupeuna uroe raya keureubeuen di Betlehem, dan ulôn geuyue teuka lé aduen ulôn. Sabab nyan, meunyoe neupeu idhin, bah kheueh ulônjak keudeh keu lôn jak meurumpok deungon kawöm syedara ulôn.' Nyang kheueh sabab jih gobnyan hana hadé teuka teumpat khanuri tanyoe nyoe, hai Teungku Bapak." 30Ban geudeungoe lagéenyan Raja Saul beungéh that-that ubak Yonatan sira geupeugah ubak aneuëk geuhnyan, "Aneuëk hareum jadah! Jinoenyoe ka ulôn teupeu bahwa kah nyoe kahdong blaih Nabi Daud dan katapeu malée ateueh droe kah dan u ateueh mak kah! 31Peu kheueh kah hana sadar bahwa simantong Nabi Daud nyan udeb kahnyoe hana mungken jeuet keuraja di ateueh nanggroe nyoe? Jinoenyoe tayue laju ureuëng laén jijak mita si Daud nyan dan jiba jihnyan keunoe, sabab jihnyan harôh maté!" 32Dan geujaweueb lé Yonatan, "Pakon jihnyan harôh maté? Peue desya jih?" 33Ban geudeungoe nyan Raja Saul laju geugeulawa kapak gobnyan ubak Yonatan keuneuk geupoh maté aneuëk geuh nyan. Dan geuteupeu kheueh lé Yonatan bahwa bapak geuhnyan ka keubiet-keubiet that keuneuk geupoh maté Nabi Daud. 34Deungon that beungéh Yonatan laju geutinggai meja khanuri dan geujak laju ho laén, dan gobnyan hana geupajoh sapeue bak uroe keudua bak Peurayaan Buleuen Barô nyan. Gobnyan gét that gundah geupike keu Nabi Daud nyang ka geuhina lé Raja Saul bapak geuh keudroe. 35Óh singoh beungoh nyan Yonatan laju geujak u padang keuneuk geujak meurumpok ngon Nabi Daud lagée nyang ka awaknyan reuncana bandua geuh. Gobnyan geuba sajan sidroe aneuëk agam namiet geuh, 36laju geupeugah bak jihnyan, "Jak piléh laju aneuk panah nyang teuma ulôn panah." Teungoh aneuëk nyan jiplueng, Yonatan laju geutimbak saboh aneuk panah ukeu aneuëk namiet nyan. 37Bak watée namiet nyan trok u teumpat rhot aneuk panah nyan, Yonatan geumeuhôi aneuëk nyan, "Ai, aneuk panah nyan leubeh jiôh lom keudeh! 38Bagaih bacut, bék teumanueng!" si aneuëk namiet nyan laju jicok aneuk panah nyan dan jigisa laju ubak teungku jih. 39Jihnyan meubacut pih hana muphom tutoe haba Yonatan nyan, teuma Yonatan deungon Nabi Daud kheueh nyang muphom haba nyan. 40Óh lheuehnyan Yonatan laju geubri alat peumanah geuhnyan ubak aneuëk nyan dan geuyue namiet nyan jiwoe u banda. 41Óh ka leupah aneuëk nyan jijak, Nabi Daud laju geuteubiet di likot sinamon batée nyang meutamon nyan, laju geusujut lhée goe. Bah kheueh gobnyan meunan cit Yonatan sabe-sabe geumo bak watée awaknyan lam keuadaan meuwa-wa sira geumucom. Keuseudehan Nabi Daud leubeh rayeuk nibak keuseudehan Yonatan. 42Óh lheuehnyan geupeugah kheueh lé Yonatan ubak Nabi Daud, "Seumoga Po teu Allah geutulông droeneueh. TUHAN teuma geujamin bahwa geutanyoe dan keuturonan geutanyoe sabe geumat ubak janji geutanyoe dikeue Po teu Allah." Óh ka lheueh nyan geujak kheueh laju Nabi Daud, dan Yonatan pih geuwoe u banda.
Copyright
Learn More


text:
1Zabur Nabi Daud. Ya TUHAN, ubak Droeneueh ulôn meulakée, Droeneueh nyang bila ulôn, deungoe kheueh ulôn meulakée. Meunyoe Droeneueh neuiemdroe ateueh ulôn, ulôn nyoe lagée ureuëng nyang tamong u dalam jrat. 2Neudeungoe kheueh peue nyang ulôn lakée meunyoe ulôn ka lôn kliek lôn lakée tulông, dan lôn beuôt jaroe lôn meuhadab u Baét Droeneueh nyang suci. 3Bék neupeubinasa ulôn meusajan deungon ureuëng doraka, meusajan ureuëng nyang jipeubuet jeuhet. Meunyoe jipeugah haba awaknyan deungon ramah lom sopan, teuma até awaknyan peunoh deungon nyang kuto dan nyang jeuhet. 4Huköm kheueh awaknyan sabab buet droe jih nyang lagée nyan, sabab buet nyang jeuhet nyang jipeubuet lé awaknyan. Neuhuköm kheueh awaknyan nyang sisuai deungon buet nyang jipeubuet lé droe jih nyan; bri kheueh awaknyan huköman nyang sisuai. 5Awaknyan hana jipeureumen peue nyang geupeubuet lé TUHAN, atawa peue nyang geupeubuet lé Gobnyan. Teuma Gobnyan geuhuköm awaknyan, dan geupeubinasa awaknyan keu siumu masa. 6Teupujoe kheueh TUHAN, sabab Gobnyan ka geudeungoe peue nyang ulôn lakée. 7TUHAN peulindong dan nyang bila ulôn, ulôn peucaya ubak Gobnyan. Gobnyan geutulông dan nyang peu mangat até ulôn, ulôn pujoe Gobnyan deungon ca-e dan nyanyoe syuko. 8TUHAN geubri teunaga keu umat Gobnyan, Gobnyan geubila dan geupeuseulamat raja nyang geupiléh lé Gobnyan keudroe. 9Peuseulamat kheueh umat Droeneueh, ya TUHAN, neubri beureukat kheueh keu ureuëng-ureuëng milék Droeneueh. Beujeuet kheueh lagée sidroe ureuëng meurabe keu awaknyan, dan neujaga kheueh awaknyan keu siumu masa.
Copyright
Learn More


text:
Kabupatèn Pidië Jaya
Coordinates: 5°7′N 96°12′E / 5.117°N 96.200°E
Kabupaten Pidie Jaya nakeuh saboh kabupaten di Acèh, Indônèsia. Ngon Meureudu jeuet keu Nang nanggroë. Awai phôn kabupaten nyoë nakeuh meusaboh ngon Kabupaten Pidie, dudoë geupeumeuklèh ngon Undang-Undang Nomor 7 Thôn 2007 bak 12 uroë buleuën 1 thôn 2007. Kabupaten Pidie Jaya nakeuh saboh nibak 16 boh usulan peukeumang kabupaten/kota nyang geu akô lé Dewan Perwakilan Rakyat bak 8 uroë buleuën 12 thôn 2006.
Beunagi Wilayah[andam | andam nè]
Kabupaten Pidië Jaya na nibak lapan boh keucamatan:
- Bandar Baru ngon nang nanggroë Luëng Putu
- Panté Raja nang nanggroë Panté Raja
- Triëng Gadéng nang nanggroë keudèe Triëng Gadéng
- Meureudu nang nanggroë keudè Meureudu
- Meurah Dua nang nanggroë Simpang Peuët
- Ulim nang nanggroë Keudè Ulim
- Jangka Buya nang nanggroë keudè Jangka Buya
- Bandar Dua nang nanggroë keudè Ulèë Glé
Wilayah Mukim di kabupaten Pidië Jaya na 34 boh Mukim ngon jumeulah gampông na 213 boh gampông. Salang kelurahan na meujumeulah 9 boh.
Ceuë wilayah[andam | andam nè]
Ceuë barôh ngon Seulat Malaka, blah rot tunong ngon Kecamatan Tangsé, Geumpang ngon Mane, Kabupaten Pidie, blah rot timu meuceuë ngon Kecamatan Samalanga, Kabupaten Bireuen salang di barat Kecamatan Glumpang Tiga, Kecamatan Glumpang Barô, ngon Kecamatan Kembang Tanjông, Kabupaten Pidie
Tarèh[andam | andam nè]
Nanggroë Meureudu yôh masa dilèe na tom geuneuk peugot keu nang nanggroë Keurajeuën Acèh, lam masa nyan nanggroë Meureudu nakeuh nanggroë nyang bibeuëh sampoë 'an runtôh keurajeuën Acèh. Nanggroë Meureudu bak masa Sultan Iskandar Muda neumat kuwasa nakeuh da'irah nyang that utama lam siyasat ngon ekonomi neugara Acèh, da'irah nyan jeuët keu teumpat wasé breuëh nyang geupeureulèe lé keurajeuën Acéh.
Lam saboh masa Iskandar Muda neujak u Semenanjung Melayu thôn 1613, neupiyôh keuh di nanggroë Meureudu, geumeurumpok ngon Teungku Muhammad Jalaluddin, nyang geuturi ngon lakab Teungku Ja Madainah. Bhaih nyan na geu atô lam Qanun Al-Asyi atawa Qanun Meukuta Alam, nyang nakeuh qanun Keurajeuën Acèh.
Ne[andam | andam nè]
- ^ "Perpres No. 10 Tahun 2013". 2013-02-04. http://www.djpk.depkeu.go.id/regulation/27/tahun/2013/bulan/02/tanggal/04/id/873/. Geupeuhah bak 2013-02-15.
- ^ http://www.nad.go.id/uploadfiles/PENDUDUK/PENDUDUKBULANJUNI_08.pdf


text:
1Munghdan lyis guon bang yahge toeuh bos bang dah o mha gyoh las domsyos gyo nyeis das nyhenshang eq, gis dah muhzoh khanghmuh lyis kuot das xiklyis cicont nghuot joq das nyhenshang eq, nah phung dius jens lyis taiq kyingh nyeis aq. 2Hank lyis eq ma gis zis ma taiq, nyenstap khyvlyis dapgoh nyeis das zis yahge dvnganhmoq lyis vjangh noeuh nhamp ehnyet Chixoeuq nyeis bas jungh, nyamoq lyis taiq kyingh nyeis aq. 3Khasoeh ge lyis yang eq gohlhain ka koh, domsyos ma gyo zis yah chowhang whang bang nghuot. Yang gas gungsshoh dah obos zis yahge pyo cho vja ja chank kuot las hauh jons duot ku. Yang mas vjangh yah hoeng lha noh cho bos, nyang changh nyang hoeng goh bang tsain nghuot. 4Nghuot laus eq yah khyuot yoeus soeu Mangso dah nhaiqbos cho yahge jyetdap cho thuq los uhlyis, 5Yang gas khyuot yoeus zis xauh goeus. Hauh zis gas yvnyang kuot dah gis muhzoh gvng mas ma nghuot, nyah nhaiqnyen jyehjuh gvng mas dvnghuot. Hauh jyehjuh gas Gyingshang Dyos masyah jeis yah doms khoeu lha kang saiq xauh yoeus cho nghuot. 6Yah khyuot yoeus soeu Yesu Khristu gvng mas Mangso ka yah thoq mas Gyingshang Dyos magons magoh huot khyoq dyei. 7Heisoeh kuot cho ka, yang gas nyah jyehjuh yah Mangso nhaiqdoeus cho kham yoeus las yang nghamhloms nyeis, vcaiq vto kang xauh sain yoeus das xiklyis nghuot. 8Haih dang gas wontang. Mangso lhyi lomsjingh bang gas dius yuk khanghmuh xiklyis gis las vkyuh bos muhzoh thoq mas taiq goeus dah cho jens lyis nhaiq wvng zis yah shishenh dyei las kuot nyeis bas jungh. 9Nghuot laus eq vkyuh ma bos vkoh vpaq nyei, taiq phyen-goh dah nyeidang, xing dah sungson phant cho, lyi yah sen lha dyoqgoh cho lhyi jhank aq: khasoeh ge lyis hauh goeu gas vkyuh ma bos, vkom dvnghuot. 10I loh gang lvn loh cho bweh nhang soeu lhyi dvlhain aiq lhain taiq kyingh zaih nhang thang lhyi ka nyang tsoq goh cho gohtoeu cha vkuot lo. 11Housoeh teh soeu ka, dyoqbis loh las nyah yaunos gas nyang yobos yoh soeu nghuot yvlyis kanghjyoeng chixoeuq las nyang dang thang thyetzo nyeis yvlyis nvng seq. 12Ngos nah jyank mas Artema yahge Tichiku dvyuk yuk nhang kat lyis, Nikopoli wus mas ngos lyis los zes langh das zis yoh yomkat nyhoq yomkat aq: khasoeh ge lyis hauh wus mas cungh nyeis ku das oen nghamh thyet toh. 13Lyi dat Zena yahge Apolo lyis nyah aiq yuk dah gyung yoh suh das xiklyis chokhoq ma luk ma duons ma mus bas jungh, nyah aiq yuk lyis luk luk pangh kat aq. 14Zo das, wuot das, nyeis yap das cho xiklyis jyoengh chah nyeis bang lyis yoh dyei shoq yah dius jens gis dah kang khoeu muh kuot yvmas nyamoq dah shishenh lyis seq yhung bas jungh oen zis yahge nyamoq gas vkyuh ma bos dah kang dwis cho ma kuot bas jungh jyauh aq. 15Ngos yah dvgeh nyeis bang dvnganhmoq gas nvng lyis jeshuh kat. Lomsjingh cho mha ngamoq lyis jyetdap bang lyis bos jeshuh dyei aq. Jyehjuh gas namoq dvnganhmoq yah dvgeh joq bas jungh. Amen.
Copyright
Learn More


text:
1"Cinta kheueh ubak TUHAN Allah gata, dan taát kheueh sabe ubak banmandum peurintah Gobnyan. 2Ingat kheueh phon saát nyoe peue nyang gata teupeue keuhai TUHAN dan peungalaman gata. Aneuëk-aneuëk gata hana jiteupeue peungalaman nyan. Gata kheueh nyang ka gata peusaksi keu agongan TUHAN Po teu Allah gata, teunaga Gobnyan, keuhai keukuasaan Gobnyan 3dan buet-buet nyang ajaéb nyang Gobnyan peubuet. Gata takalon keudroe peue nyang geupeubuet ateueh raja nanggroe Meusé dan bansaboh nanggroe jihnyan. 4Gata takalon pakriban TUHAN geupeuhanco sipa-i nanggroe Meusé meusajan deungon mandum guda jih meunan cit deungon geuritan prang jih. Awaknyan banmandum geupeukaram lam Laôt Geulagah watée awaknyan teungoh jipeulet gata. 5Gata tateupeue peue nyang geupeubuet lé TUHAN keu gata dipadang pasi sigohlom gata trok keunoe. 6Meunan cit gata teuingat peue nyang geupeubuet lé TUHAN ateueh Datan dan Abiram, aneuëk-aneuëk Eliab nibak sukée Ruben. Nibak teumpat gata banmandum, bumoe teuprah dua laju jiúet awaknyan meusigoe ngon keuluwarga jih, khimah dan banmandum beulatang peulara awaknyan. 7Biet, gata kheueh nyang ngon mata ulée gata keudroe ka lheueh gata kalon banmandum buet nyang ajaéb nyang ka geupeubuet lé TUHAN." 8"Taát kheueh ubak mandum huköm nyang ulôn peutrok keu gata nibak uroenyoe, deungon nyan gata hase tajeumeurang krueng dan gata tamong lam nanggroe nyang hana treb lé gata duek teuma. 9Dan gata teuma udeb nyang treb nibak nanggroe nyang kaya ngon subô, nyang ka geupeujanji lé TUHAN ubak indatu gata dan ubak keuturonan awaknyan. 10Nanggroe nyang gata duek teuma kon lagée tanoh Meusé, nibak teumpat tinggai gata yoh masa ilée. Disideh gata harôh tameubuet nyang brat keu gata peuék ié lam ladang mangat jeuet gata tabu bijéh. 11Teuma keu nanggroe nyang teuma gata tamong nyan na kheueh tanoh meugunong-gunong dan pantôn-pantôn; tanoh jih ji-ile lé ié ujeuen. 12TUHAN Po teu Allah gata geupeulara nanggroe nyan dan geujaga sipanyang thon. 13Lé sababnyan, taát kheueh ubak peue-peue mantong peurintah nyang ulôn peusampoe ubak gata nibak uroenyoe; cinta kheueh ubak TUHAN Po teu Allah gata dan meuiébadat kheueh ubak Gobnyan deungon banmandum jiwa raga gata. 14Meunyoe gata tapeubuet lagée nyan, teuma lé TUHAN geupeutreun ujeuen ateueh tanoh gata watée musém ka teuka, óh ka lheueh gata mupot, nibak watée gata tapeuphon seumula. Teuma gata na gandom nyang seb, anggô dan minyéuk zaiton, 15meunan cit na leueng keu beulatang peulara gata. Peue-peue mantong peunajoh nyang gata peureulée teuma teukeubah keu gata. 16Bék gatatem jipeujiôh gata nibak TUHAN mangat jak seumah dan gata meungabdi ubak ilah-ilah nyang laén. 17Meunyoe gata ta iengkeue ubak peurintah nyan, TUHAN teuma beungéh keu gata. Gobnyan hana teuma geupeutreun ujeuen; tanoh gata ka jeuet keu tho kreng deungon nyan seunaman nyang teupula hana jipeuna hase. Deungon nyan teuma lam watée nyang paneuk gata maté nibak tanoh nyang subô nyang geubri lé TUHAN keu gata. 18Ingat kheueh dan simak kheueh peurintah-peurintah nyan. Ikat kheueh bak jaroe gata dan pasang kheueh teuma nibak dho gata mangat jeuet teuingat-ingat. 19Peurunoe kheueh ubak aneuëk-aneuëk gata. Peugah kheueh hainyan bahnyan lam rumoh meunan cit diluwa rumoh, bak watée meureuhat dan bak watée keureuja. 20Tuléh kheueh atranyan nibak taméh rumoh gata dan nibak babah pintoe geureubang gata. 21Deungon nyan, gata ngon aneuëk-aneuëk gata teuma panyang umu nibak nanggroe nyang geupeujanji lé TUHAN Po teu Allah gata ubak indatu gata. Simantong na langét di ateueh bumoe, sidub treb nyan kheueh teuma gata tinggai nibak tanoh nyan. 22Taát kheueh deungon seutia banmandum huköm nyang ulôn peusampoe ubak gata; Cinta kheueh TUHAN Po teu Allah gata, peubuet kheueh banmandum nyang geupeurintah ubak gata, dan bah kheueh gata teutab seutia ubak Gobnyan. 23Deungon nyan TUHAN geu-use banmandum bansa nyan dikeue gata, dan gata tatinggai nibak tanoh atra bansa-bansa nyang leubeh rayeuk dan leubeh teuga nibak gata. 24Tieb-tieb wilayah nyang gata tamong teuma jeuet keu hak milék gata. Wilayah gata beureuntang phon nibak padang pasi di seulatan sampoe trok u Gunong-gunong Libanon di siblaih utara, dan phon nibak Krueng Efrat di siblaih u timu sampoe trok u Laôt Teungoh di siblaih u barat. 25Bansaboh nanggroenyan TUHAN Po teu Allah gata teuma geupeujeuet ureuëng-ureuëng habéh teumakot keu gata lagée nyang ka geupeujanjinyan, deungon nyan hana meusidroepi nyang hase jitam gata. 26Uroenyoe gata jeuet tapiléh beureukat atawa kutôk. 27Gata teuma geubri beureukat meunyoe gata taát ubak peurintah-peurintah TUHAN Po teu Allah gata, nyang nibak uroenyoe ulôn peutrok keu gata. 28Teuma gata geukutok meunyoe gata hana taát ubak peue-peue nyang geupeurintah lé TUHAN Po teu Allah gata, sabab ka gata paleng gata seumah ilah-ilah nyang hántom na gata seumah. 29Óh ka lheueh TUHAN Po teu Allah gata geuba gata geupeutamong lam nanggroe nyang teuma gata tinggai nyan, beureukatnyan harôh gata kheun nibak Gunong Gerizim dan kutôk nyan nibak Gunong Ebal. ( 30Bandua boh gunongnyan teuduek jih siblaih u barat Krueng Yordan nibak wilayah ureuëng Kanaan nyang tinggai di Pantôn Yordan, meuhadab keu u barat hana padubna jiôh nibak bak-bak kayée teumpat iébadat di More rab ngon banda Gilgal.) 31Hana treble gata tajeumeurang Krueng Yordan dan laju gata duek ateueh tanoh nyang geubri lé TUHAN Po teu Allah gata keu gata. Óh ka lheueh gata reupah tanoh nyan dan gata duek disinan, 32gata harôh tataát banmandum huköm nyang ulôn peusampoe keu gata nibak uroenyoe."
Copyright
Learn More